hotchpotch/miracl-hf-unified huggingface dataset:
আখবারে এসলামীয়া
আখবারে এসলামীয়া ঊনবিংশ শতাব্দীতে ব্রিটিশ ভারতের টাঙ্গাইল থেকে প্রকাশিত একটি মাসিকপত্র। শরিয়ত সংক্রান্ত বিষয়াদি পত্রিকার মুখ্য বিষয়বস্তু ছিল। এতে ইসলামি ধর্মতত্ত্ব, জীবনী, মুসলিম ঐতিহ্য, সমকালীন সামাজিক ও ধর্মীয় বিষয় প্রকাশিত হত।
১৮৮৪ খ্রিষ্টাব্দের এপ্রিল (১২৯১ বঙ্গাব্দের বৈশাখ) আখবারে ইসলামীয়া প্রথম প্রকাশিত হয়। টাঙ্গাইলের চারান গ্রামের আলেম মৌলভি মোহাম্মদ নইমুদ্দীন এর সম্পাদক ছিলেন। করটিয়ার জমিদার মাহমুদ আলি খান পন্নী পত্রিকা প্রকাশে আর্থিক সহায়তা করেছিলেন।
১৮৯৪ সালে পত্রিকার প্রকাশনা বন্ধ হয়ে যায়। ১৮৯৬ সালের এপ্রিলে পুনরায় চালু হলেও অল্পকাল পর পত্রিকা সম্পূর্ণভাবে বন্ধ হয়ে যায়।
তারুয়া সমুদ্র সৈকত
তারুয়া সমুদ্র সৈকত বাংলাদেশের ভোলা জেলার চরফ্যাশন উপজেলায় অবস্থিত একটি সমুদ্র সৈকত। জেলা সদর থেকে দেড়শ কিলোমিটার দূরে তারুয়া সমুদ্র সৈকতের অবস্থান। একশত পয়ত্রিশ কিলোমিটার পাকা সড়কের পর পনের কিলোমিটার নৌ-পথ পেরিয়ে সেখানে যেতে হয়।
তারুয়া সমুদ্র সৈকতে পর্যটকরা একই সঙ্গে উপভোগ করতে পারেন বিশাল সমুদ্রের বিস্তীর্ণ জলরাশি, নানা ধরনের পাখিদের কল-কাকলি, বালুকাময় মরুপথ অার ম্যানগ্রোভ বনাঞ্চলের ছায়াঘন মনকাড়া নিবিঢ় পরিবেশে সময় কাটানোর সুযোগ, বৈচিত্রময় প্রাণী আর সাগরের উত্তাল গর্জন। প্রকৃতি যেন নিজ হাতে দ্বীপটিকে সাজিয়ে তুলেছেন।
বর্তমানে তরুয়া দ্বীপটি বাংলাদেশের অন্যতম পর্যটন কেন্দ্র হিসেবে পরিচিতি পেয়েছে।
মার্ভেল সিনেম্যাটিক ইউনিভার্স
মার্ভেল সিনেম্যাটিক ইউনিভার্স (এমসিইউ) একটি মার্কিন মিডিয়া ফ্রেঞ্চাইজি এবং কাল্পনিক দুনিয়া যা একটি সুপারহিরো চলচ্চিত্র সিরিজকে ঘিরে আবর্তিত, মার্ভেল স্টুডিওস দ্বারা স্বাধীনভাবে প্রযোজিত এবং মার্ভেল কমিকস প্রকাশিত চরিত্র ভিত্তি করে তৈরি। ফ্রেঞ্চাইজিটি কমিক বই, স্বল্পদৈর্ঘ্য চলচ্চিত্র এবং টেলিভিশন সিরিজে বিস্তৃত হয়েছে।
এমসিইউ-এর প্রথম চলচ্চিত্র হিসেবে "আয়রন ম্যান" (২০০৮) মুক্তি পায় যার মাধ্যমে প্রথম ধাপ শুরু হয় এবং "মার্ভেল’স দ্য অ্যাভেঞ্জারস" (২০১২) চলচ্চিত্রের মাধ্যমে এই ধাপের সমাপ্তি ঘটে। দ্বিতীয় ধাপটি শুরু হয় আয়রন ম্যান ৩ (২০১৩) দিয়ে এবং শেষ হয় "অ্যান্ট-ম্যান" (২০১৫) চলচ্চিত্রের মাধ্যমে। মার্ভেল চলচ্চিত্রগুলো বর্তমানে তৃতীয় ফেজে আছে যা শুরু হয় "" (২০১৬) এর মুক্তির মাধ্যমে এবং শেষ হবে (২০১৯) মুক্তির মাধ্যমে। মার্ভেল টেলিভিশন দুনিয়াটিকে আরো বিস্তৃত করে। প্রথমে ২০১৩ সালে নেটওয়ার্ক টেলিভিশন এবিসিতে মার্ভেল’স এজেন্টস অফ শিল্ড এর মাধ্যমে এবং পরবর্তিতে ২০১৫ সালে অনলাইন স্ট্রিমিং নেটফ্লিক্সে মার্ভেল’স ডেয়ারডেভিল এর মাধ্যমে। এছাড়াও এমসিইউতে সহযোগী কমিক এবং ভিডিওতে মুক্তিপ্রাপ্ত স্বল্পদৈর্ঘ্য চলচ্চিত্র অন্তর্ভুক্ত রয়েছে।
ফ্রেঞ্চাইজিটিকে একটি অসাধারণ এবং যুগান্তরী সাফল্য হিসেবে বিবেচনা করা হয়। এটি অন্যান্য চলচ্চিত্র এবং টেলিভিশন স্টুডিওকে, যাদের কমিক বই চলচ্চিত্রে রূপান্তরের অধিকার রয়েছে, একই রকম দুনিয়া তৈরিতে আগ্রহী করেছে।
গিরিপথ
গিরিপথ বা গিরিবর্ত্ম হল পর্বতপ্রণালী বা পর্বতের ঢালে অবস্থিত সড়ক পথ। গিরিপথ অনেকক্ষেত্রে শুধু মানুষের গমনযোগ্য হয়, আবার অনেক ক্ষেত্রে মানুষ ও যানবাহন উভয়েই চলতে পারে। পৃথিবীড় অনেক পর্বতমালা মানুষের যাতায়াতের পথে বাঢা সৃষ্টি করেছে, তাই এসব ক্ষেত্রে প্রাগঐতিহাসিক কাল ধরে গিরিপথ মানুষের চলাচলে সাহায্য করেছে। ব্যবসা-বাণিজ্য, যুদ্ধ, অভিবাসনসহ বিভিন্ন ক্ষেত্রে গিরিপথের উল্লেখযোগ্য ভূমিকা রয়েছে। পৃথিবীড় সর্বোচ্চ গিরিপথ হল মানা পাস, যা ভারতের হিমালয় পর্বতমালায় অবস্থিত। মান পাস চীন ও তীব্বতের সীমান্তবর্তী এলাকা দিয়ে গিয়েছে।
গিরিপথ সাধারণত পর্বতের নিচু অংশ, ধার দিয়ে নির্মিত হয়। দুই পর্বতের মধ্যবর্তী অংশ দিয়ে সাধারণত গিরিপথ হয়। এছাড়া নদীর উৎসস্থলের খুব নিকটেই অনেক গিরিপথ দেখা যায়। গিরিপথ দৈর্ঘ্যে অনেক ছোট হয়ে থাকে, আবার কয়েক কিলোমিটার বিস্তৃতও হয়। দীর্ঘ গিরিপথের সর্বোচ্চ স্থান জরিপের মাধ্যমে নির্ণীত হয়। 
আধুনিককালে অনেক গিরিপথ দিয়ে যানবাহন চলাচলের উপযোগী রাস্তা নির্মিত হয়েছে। কিছু গিরিপথ দিয়ে রেলপথও নির্মিত হয়েছে। এছাড়া কিছু গিরিপথের তল দিয়ে সুরঙ্গপথও নির্মিত হয়েছে, যাতে প্রতিকূল আবওহাওয়া সত্ত্বেও যানবাহন চলাচল করতে পারে।
অধিকাংশ ক্ষেত্রে গিরিপথের সর্বোচ্চ স্থানই পথের সবচেয়ে সমতল অংশ। তাই এধরণের স্থানে ভবন বা বাড়িঘর নির্মাণের জন্য বেছে নেয়া হয়। যদি কোন আন্তর্জাতিক সীমান্ত এলাকায় গিরিপথের অবস্থান হয়, তবে সেই গিরিপথ বরাবর সীমান্ত স্থাপিত হয়ে থাকে। সেক্ষেত্রে গিরিপথের বিভিন্ন অংশে সীমান্ত নিয়ন্ত্রণ বা শুল্ক বিভাগের স্থানীয় দপ্তর থাকতে পারে। আর্জেন্টিনা এবং চিলীর সীমান্ত বিশ্বের তৃতীয় বৃহত্তম আন্তর্জাতিক সীমান্ত। এই সীমান্তরেখাটি আন্দিজ পর্বতমালা বরাবর স্থাপিত হয়েছে এবং ৪২টি গিরিপথ এই সীমান্তে রয়েছে। গিরিপথ দিয়ে সড়ক থাকলে সাধারণত সড়কের পাশে গিরিপথের নামের উল্লেখ থাকে এবং সমুদ্রপৃষ্ঠ থেকে পথের উচ্চতার নির্দেশনা থাকে।
পৃথিবীতে কয়েক হাজার গিরিপথ রয়েছে, যার মধ্যে বেশ কিছু সুপরিচিত। আল্পস পর্বতমালার গ্রেট সেন্ট বার্নার্ড পাস, আফগানিস্তান ও পাকিস্তানের মধ্যবর্তী খাইবার পাস, জম্মু ও কাশ্মীরের খারদুং লা পাস অত্যন্ত সুপরিচিত গিরিপথ। হিমালয়ের মানা পাস (৫,৬১০ মিটার) ও মারসিমিক লা (৫,৫৮২ মিটার) যানবাহন গমনযোগ্য বিশ্বের সর্বোচ্চ দুইটি গিরিপথ।
ভেরা জেম্মা
ভেরা জেম্মা (জন্ম: ৪ জুলাই ১৯৭০) একজন ইতালীয় অভিনেত্রী এবং চলচ্চিত্র পরিচালক। তার বাবা জুলিয়ানো জেম্মা ও একজন বিখ্যাত ইতালীয় অভিনেতা ছিলেন। ভেরা ১৯৭০ সালে ইতালীর রোম শহরে জন্মগ্রহন করেন।
২০১৬-১৭ বাংলাদেশ ক্রিকেট দলের ভারত সফর
বাংলাদেশ ক্রিকেট দল পূর্ব-নির্ধারিত সময়সূচী মোতাবেক ফেব্রুয়ারি, ২০১৭ সালে একটিমাত্র টেস্টে অংশ নেয়ার জন্য ভারত সফর করে। টেস্ট অভিষেকের পর ভারতের মাটিতে স্বাগতিক ভারত দলের বিপক্ষে এটিই বাংলাদেশের প্রথম সফর ছিল। প্রকৃতপক্ষে সফরটি আগস্ট, ২০১৬ সালে নির্ধারণ করা হয়েছিল। কিন্তু ভারতীয় ক্রিকেট নিয়ন্ত্রণ বোর্ড (বিসিসিআই) ও বাংলাদেশ ক্রিকেট বোর্ড (বিসিবি) আরও গ্রহণযোগ্য করে তুলতে ফেব্রুয়ারির প্রথম সপ্তাহে নিয়ে যায়। আগস্ট, ২০১৬ সালে টেস্টের তারিখ নির্ধারিত হয়। জানুয়ারি, ২০১৭ সালে বিসিসিআই একদিন এগিয়ে নিয়ে আসে। এ টেস্টে ডিআরএস ব্যবহৃত হয়।
টেস্ট শুরুর পূর্বে ভারত এ ও বাংলাদেশ দুই দিনের প্রস্তুতিমূলক খেলায় অংশ নেয়। বাংলাদেশের অধিনায়ক মুশফিকুর রহিম ঐতিহাসিক সফর প্রসঙ্গে বলেন, ‘আমরা এমনভাবে খেলতে যাচ্ছি যাতে ভারত বারংবার আমাদেরকে আমন্ত্রণ জানায়। এটি আমার জন্য শুধুই আরেকটি টেস্ট খেলা’। ভারত ২০৮ রানের ব্যবধানে টেস্ট খেলায় জয় পায়।
প্রস্তুতিমূলক খেলায় বাংলাদেশের ইমরুল কায়েস আঘাত পেলে মোসাদ্দেক হোসেনকে তার স্থলাভিষিক্ত হন। ১ ফেব্রুয়ারি ইংল্যান্ডের বিপক্ষে সিরিজের চূড়ান্ত টুয়েন্টি২০ আন্তর্জাতিকে অমিত মিশ্র আহত হন। কুলদ্বীপ যাদব তার স্থলে অন্তর্ভূক্ত হন।
টুয়েন্টি২০ আন্তর্জাতিকে ৫ উইকেট লাভকারী ক্রিকেটারদের তালিকা
টুয়েন্টি২০ আন্তর্জাতিক (টি২০আই) আন্তর্জাতিক ক্রিকেট কাউন্সিল কর্তৃক অনুমোদিত টি২০আই মর্যাদাপ্রাপ্ত দু'টি দলের মধ্যকার আন্তর্জাতিক ক্রিকেট খেলা। টুয়েন্টি২০ খেলায় দুই দল তাদের জন্য বরাদ্দকৃত একটিমাত্র ইনিংসে অংশ নিয়ে থাকে। প্রত্যেক দল সর্বাধিক ২০ ওভার খেলে। ইংল্যান্ড এবং ওয়েলস ক্রিকেট বোর্ড কাউন্টি ক্রিকেট প্রতিযোগিতায় এ ধরনের ক্রিকেট খেলা প্রবর্তন করেছিল। ১৩ জুন, ২০০৩ তারিখে টুয়েন্টি২০ কাপে ইংরেজ কাউন্টিজ দলসমূহ প্রথমবারের মতো অংশ নিয়েছিল। প্রথম টুয়েন্টি২০ আন্তর্জাতিক ১৭ ফেব্রুয়ারি, ২০০৫ তারিখে অকল্যান্ডের ইডেন পার্কে অনুষ্ঠিত হয়। খেলায় অস্ট্রেলিয়া ৪৪ রানের ব্যবধানে নিউজিল্যান্ডকে পরাভূত করেছিল।
‘ফাইভ-ফর’ বা ‘ফিফার’ নামে পরিচিত পাঁচ-উইকেট প্রাপ্তি একজন বোলার কর্তৃক একটি ইনিংসে পাঁচ বা ততোধিক উইকেট লাভ করাকে বুঝায়। ক্রিকেট বিশেষজ্ঞগণ একে উল্লেখযোগ্য অর্জনরূপে আখ্যায়িত করে থাকেন। ২০০৯ সালের আইসিসি বিশ্ব টুয়েন্টি২০ প্রতিযোগিতায় নিউজিল্যান্ডের বিপক্ষে পাকিস্তানী উমর গুল সর্বপ্রথম পাঁচ উইকেট লাভ করেছিলেন। গুলের বোলিং পরিসংখ্যান ছিল পাঁচ রানের বিনিময়ে ছয় উইকেট লাভ যা অদ্যাবধি অক্ষত রয়েছে। প্রায় দুই বছর পর ২০১১ সালে শ্রীলঙ্কার অজন্তা মেন্ডিস সফরকারী অস্ট্রেলিয়ার বিপক্ষে ১৬ রানের বিনিময়ে ৬ উইকেট দখল করেন। এরপর ২০১২ সালের বিশ্ব টুয়েন্টি২০ প্রতিযোগিতায় তিনি জিম্বাবুয়ের বিপক্ষে ৮ রান দিয়ে ৬ উইকেট পান। জানুয়ারি, ২০১৭ পর্যন্ত টুয়েন্টি২০ আন্তর্জাতিকে রেকর্ড হিসেবে চিহ্নিত হয়ে আছে। রঙ্গনা হেরাথের ৩ রানের বিনিময়ে ৫ উইকেট লাভ এ স্তরের ক্রিকেটে যে-কোন বোলারের তুলনায় সর্বাপেক্ষা মিতব্যয়ী বোলিং পরিসংখ্যানরূপে স্বীকৃত।
১১ জানুয়ারি, ২০১৭ তারিখ পর্যন্ত সর্বমোট ৫৭৬টি খেলা অনুষ্ঠিত হয়েছে। ১৭জন বোলার সর্বমোট ১৯বার পাঁচ-উইকেট দখল করেছেন। মেন্ডিস ও গুল একাধিকবার পাঁচ-উইকেট লাভের কৃতিত্ব প্রদর্শন করেছেন। শ্রীলঙ্কার ক্রিকেটারগণ চারবার পাঁচ-উইকেট নিয়ে তালিকায় শীর্ষে অবস্থান করছেন। আইসিসি’র পূর্ণাঙ্গ সদস্যদের মধ্যে ভারত, ইংল্যান্ড ও জিম্বাবুয়ের কোন বোলার এ কৃতিত্ব প্রদর্শন করতে ব্যর্থ হয়েছেন। তবে, সহযোগী সদস্যভূক্ত আফগানিস্তান, কেনিয়া ও নেদারল্যান্ডসের বোলারগণও পাঁচ-উইকেট নিতে পেরেছেন।
পুরুষদের টুয়েন্টি২০ আন্তর্জাতিকে পাঁচ-উইকেট লাভকারী বোলারদের তালিকাটি ধারাবাহিকভাবে সাজানো হয়েছে।
সিয়েরা লিওন জাতীয় মহিলা ফুটবল দল
সিয়েরা লিওন জাতীয় মহিলা ফুটবল দল আন্তর্জাতিক মহিলা ফুটবলে সিয়েরা লিওনের প্রতিনিধিত্বকারী দল। দলটি সিয়েরা লিওন ফুটবল অ্যাসোসিয়েশন কর্তৃক নিয়ন্ত্রিত ও পরিচালিত হয় যা কনফেডারেশন অব আফ্রিকান ফুটবল (সিএএফ) এর সদস্য। সিয়েরা লিওন ফিফা স্বীকৃত চারটি ম্যাচ খেলেছে, যার দুটি ১৯৯৪ সালে এবং দুটি ২০১০ সালে। দেশে জাতীয় দলের পাশাপাশি অনূর্ধ্ব ১৭ এবং অনূর্ধ্ব ২০ দল রয়েছে। সিয়েরা লিওনে মহিলা ফুটবল মহাদেশের অন্যান্য দেশের মত বিভিন্ন চ্যালেঞ্জের সম্মুখীন। আভ্যন্তরীণভাবে, নিজের মধ্যে যেসকল সমস্যার সম্মুখীন তাহল দেশে অভ্যন্তরীণ নারী প্রতিযোগিতার অভাব এবং নারীদের মাঝে খেলাধুলার জনপ্রিয়তা হ্রাস।
সিয়েরা লিওন জাতীয় মহিলা ফুটবল দলের ডাকনাম সিয়েরা কুইন্স। ১৯৮৫ সালে, সিয়েরা লিওনসহ বিশ্বে এমন কোন দেশ ছিল না, যার একটি জাতীয় মহিলা ফুটবল দল ছিল। ১৯৯৪ সালের আগে সিয়েরা লিওন কোন আন্তর্জাতিক খেলায় অংশগ্রহণ করেনি। ১৯৯৫ ফিফা মহিলা বিশ্বকাপের বাছাইপর্বি খেলার মাধ্যমে সিয়েরা লিওন আন্তর্জাতিক অঙ্গনে পা দেয়, ১৯৯৪ সালের ৬ নভেম্বর নাইজেরিয়ার সাথে প্রথম খেলা অনুষ্ঠিত হয়, যাতে সিয়েরা লিওন ০ - ৯ গোলের ব্যবধানে পরাজিত হয়। এ খেলার প্রথমার্ধের ব্যবধান ছিল ০ - ৬। ১৯৯৪ সালের ২০ নভেম্বর সিয়েরা লিওন তাদের দ্বিতীয় আন্তর্জাতিক ম্যাচে ফ্রিটাউনে পুনরায় নাইজেরিয়ার সাথে খেলে। এবং এ খেলাও তারা ০ - ২ গোলে পরাজিত হয়। এই খেলা দুটি সকল খেলার প্রথমার্ধের একটি ঐতিহাসিক প্রতিনিধিত্ব সৃষ্টি করে। দলটি তাদের অন্য দুটি আন্তর্জাতিক ম্যাচ আফ্রিকার ২০১০ আন্তর্জাতিক মহিলা চ্যাম্পিয়নশিপের প্রাথমিক পর্বে খেলে, যা অলিম্পিক বাছাইপর্বের একটি অংশ। সেখানে সিয়েরা লিওন ২০১০ সালের ৭ মার্চ গিনির কোনাক্রিতে গিনির মোকাবেলা করে এবং ২ - ৩ গোলে পরাজিত হয়। ২০ মার্চ ২০১০ সালে ফ্রিটাউনে অনুষ্ঠিত অপর ম্যাচে ১ - ১ গোলে টাই করে। এ ম্যাচের দলটি কমপক্ষে ১ বছর কোন আন্তর্জাতিক পর্যায়ের ম্যাচ খেলেনি এবং তারা ২০১১ অল আফ্রিকা গেমসেও অংশগ্রহণ করেনি। মার্চ ২০১২ সালে, সিয়েরা লিওন বিশ্ব ফিফা র্যাঙ্কিংয়ে ১৩৫ তম এবং আফ্রিকার ২৬ তম অবস্থানে ছিল। জুন ২০১২ সালে তাদের র্যাঙ্কিং উন্নিত হয়ে ১৩০ তম অর্জন করেছিল। কিন্তু বিশ্ব র্যাঙ্কিংয়ের অন্যান্য ৪৬ দেশের এখনও নিচে রয়েছে। দলের সবচেয়ে সেরা র্যাঙ্কিং ছিল ২০১০ সালে ১২৮তম এবং সবচেয়ে খারাপ র্যাঙ্কিং ছিল ২০১১ সালে ১৩৬ তম।
ঘানি (চলচ্চিত্র)
ঘানি ২০০৬ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন খ্যাতনামা পরিচালক কাজী মোরশেদ। চলচ্চিত্রটিতে প্রধান চরিত্রে অভিনয় করেছেন রাইসুল ইসলাম আসাদ, মাসুম আজিজ, আরমান পারভেজ মুরাদ, নাজনীন হাসান চুমকি, ডলি জহুর প্রমুখ। চলচ্চিত্রটি ২০০৮ সালে প্রদত্ত জাতীয় চলচ্চিত্র পুরস্কারের ১২ টি শাখায় পুরস্কার অর্জন করে।
আফসু ও শামসু দুই ভাই কলুর কাজ করে দিনযাপন করে। আফসু বয়সের কারণে এ কাজ ছেড়ে দেয় আর তার ছেলে কুদ্দুস ঢাকা চলে যায় কাজের সন্ধানে। কিন্তু শামসু পারিবারিক ঐতিহ্যে ধারক এই কাজ ধরে রাখে। তার কাজে সহায়তা করে তার পুত্র বজলু। ঢাকায় ভালো কোন কাজ না পেয়ে বাড়ি চলে আসতে চায় কুদ্দুস। কিন্তু হরতালে বোমার আঘাতে মৃত্যু হয় তার। তার মৃত দেহ দেখে শোকে কাতর হয়ে যায় তার বাবা।
এরই মধ্যে ময়নাকে বিয়ে করে ঘরে আনে বজলু। আনন্দ-দুঃখে তাদের দিন কাটতে থাকে। কিছুদিন পর তাদের কলুর বলদ চুরি হয়ে যায়। উপায় না দেখে শামসু ময়নাকে দিয়ে ঘানি টানাতে বাধ্য হয়। এতে ক্ষিপ্ত বজলু বলদ আনতে গিয়ে না পেরে চুরি করতে গিয়ে হাতে নাতে ধরা পড়ে এবং বেধড়ক মার খায়। অবশেষে সে নিজেই শুরু করে ঘানি টানা। স্বামীর কষ্ট দেখে তার পাশে দাড়ায় স্ত্রী ময়না।ঘানি চলচ্চিত্রের সঙ্গীত পরিচালনা করেছেন শেখ সাদী খান।
আঁচিল
আঁচিল হচ্ছে ছোট রুক্ষ প্রবৃদ্ধি যা চামড়ার উপর অনেকটা ফুলকপির মত বৃদ্ধি অথবা কঠিন ফোস্কার মত দেখায় । এটা সাধারণত মানুষের হাতে বা পায়ে অথবা শরীরের অন্যান্য স্থানে দেখা দেয় । আঁচিল একটি ভাইরাসজনিত সংক্রমণ, যা মানবদেহে সংক্রমনকারী অনেক ধরনের পাপিলোমা ভাইরাস (এইচ পি ভি) এর একটি দ্বারা সৃষ্ট হয় । মানবদেহে ১০ রকমের আঁচিল বা ফুসকুড়ি হতে পারে, এর মধ্যে বেশিরভাগগুলোকেই নিরীহ বলে মনে করা হয় ।
আঁচিলের আকৃতি এবং আক্রান্ত স্থানের উপর ভিত্তি করে অনেক ধরনের আঁচিল শনাক্ত করা হয়েছে, এছাড়াও মানবদেহে নানা ধরনের পাপিলোমা ভাইরাস (এইচ পি ভি) এর উপরও আঁচিলের ধরন নির্ভর করে থাকে ।
মানবদেহে পাপিলোমা ভাইরাস (এইচ পি ভি) এর সংক্রমনের কারনে বিভিন্ন ধরনের আঁচিল হয়ে থাকে । এখন পর্যন্ত জানামতে প্রায় ১৩০ ধরনের পাপিলোমা ভাইরাস যা মানবদেহে সংক্রমন ঘটিয়ে থাকে, পাওয়া গেছে ।
র্ডাসিল হচ্ছে একটি এইচ পি ভি ভ্যাকসিন যা সার্ভিকাল ক্যান্সার ও যৌনাঙ্গের আঁচিল প্রতিরোধ করার জন্য ব্যবহৃত হয় । গার্ডাসিল ভ্যাকসিনটি এইচ পি ভি ধরন-১৬, ১৮, ৬ এবং ১১ কে প্রতিরোধ করার জন্য প্রস্তুত করা হয়েছে । এইচ পি ভি ধরন-১৬ এবং ১৮, ৭০% সার্ভিকাল [ক্যান্সার[|ক্যান্সারের]] ক্ষেত্রে প্রায় অন্যতম কারণ হিসেবে বিবেচিত হয় । এছাড়াও স্ত্রীযোনিদ্বার, স্ত্রীযোনি, পুরুষ যৌনাঙ্গ, পায়ুপথ ক্যান্সার এই দুই ধরনের এইচ পি ভি দ্বারা সংঘটিত হয়ে থাকে । এইচ পি ভি ধরন-৬ এবং ১১, ৯০ শতাংশ যৌনাঙ্গের আঁচিল এর জন্য দায়ী ।
এই ভাইরাসটিকে সাধারনভাবে প্রচলিত জীবানুনাশক দ্বারা নিষ্ক্রিয়করন তুলনামূলকভাবে কঠিন । ৯০% ইথানল, ২% গ্লুটারাল্ডিহাইড, ৩০% স্যাভলন এবং ১% সোডিয়াম হাইপোক্লোরাইট মিশ্রনে অন্তত ১ মিনিট রাখলে এই জীবাণুটিকে নিষ্ক্রিয়করন করা সম্ভব ।
ভাইরাসটি তাপ এবং উষ্ণতা প্রতিরোধী, কিন্তু ১০০° সেলসিয়াস (২১২° ফারেনহাইট) এবং আল্ট্রাভায়োলেট রশ্মি দ্বারা একে নিহত করা সম্ভব ।
আঁচিল অপসারণের জন্য অনেক চিকিৎসা এবং পদ্ধতি বিদ্যমান রয়েছে । এর মধ্যে স্যালিসিলিক এসিড সম্পৃক্ত চিকিৎসা পদ্ধতি অধিক কার্যকারিতা লাভ করেছে । ক্রায়োথেরাপি পদ্ধতিও স্যালিসিলিক এসিডের মতই কার্যকরী দৃশ্যমান হয়, তবে এ ক্ষেত্রে খুব বেশি পরীক্ষা-নিরীক্ষা এখনও হয়নি ।
এছাড়াও ঐতিহ্যগতভাবে ব্যবহৃত প্রতিষেধক কিংবা ধর্মীয় আচার-অনুষ্ঠানের মাধ্যমে আঁচিল অপসারণ করা যেতে পারে বলে দাবি করা হয়ে থাকে ।
গৈরিক মাটি
গৈরিক মাটি ( ; from গ্রিক: ὠχρός, "ōkhrós", (পীত হরিদ, পীত), ইংরেজি ocher) একধরণের প্রাকৃতিক রঞ্জক মাটি। এধরণের মাটিতে হাইড্রেটেড আয়রন অক্সাইডের অস্তিত্ব থাকে। এসব মাটি হলুদ থেকে ঘন কমলা বা বাদামি রঙের হতে পারে। এই বর্ণ থেকে যে রঙ তৈরী হয়, বিশেষ করে হালকা বাদামি-হলুদ রঙকেও একই নামকরণ করা হয়। এক ধরনের গৈরিক মাটিতে প্রচুর পরিমানে মূল্যবান আকরিক লৌহ মিশে থাকে যাকে “লাল গৈরিক মাটি” বলা হয়।
গৈরিক হল রঞ্জক মৃত্তিকার একটি ধরনের নাম যার মধ্যে পরে হলুদ গৈরিক, লাল গৈরিক, রক্তিমে বেগুনি ও আম্বার। সব রকম গৈরিক মাটির মূল উপাদান হল আয়রন-অক্সাইড ও হাইড্রো-অক্সাইড।গৈরিক মাটি বিষাক্ত নয়। তৈলচিত্র অঙ্কনে ব্যবহৃত হয়। এই রঙ খুব দ্রুত শুকায় এবং ক্যানভাসের উপর সম্পূর্ণ ছড়িয়ে যায়। আধুনিক গৈরিক মাটি কৃত্রিম আয়রন অক্সাইড দিয়ে তৈরী হয়।
কাজী মোরশেদ
কাজী মোরশেদ (২৪ এপ্রিল, ১৯৫০ - ৩ অক্টোবর, ২০১৪) একজন স্বনামধন্য বাংলাদেশী চলচ্চিত্র পরিচালক। তিনি কাহিনীকার, চিত্রনাট্যকার, সংলাপ রচয়িতা ও প্রযোজক হিসেবেও সফল ছিলেন। তিনি চলচ্চিত্র পরিচালক এস এম শফির সহযোগী হিসেবে চলচ্চিত্রাঙ্গনে প্রবেশ করেন। তার পরিচালিত প্রথম চলচ্চিত্র "ছলনা" (১৯৮৯)। "সান্ত্বনা" (১৯৯১) চলচ্চিত্রের জন্য তিনি শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার লাভ করেন। তার পরিচালিত "ঘানি" (২০০৬) চলচ্চিত্রটি শ্রেষ্ঠ চলচ্চিত্র ও শ্রেষ্ঠ পরিচালকসহ ১২টি বিভাগে ১৩টি জাতীয় চলচ্চিত্র পুরস্কার লাভ করে। তার পরিচালিত সর্বশেষ চলচ্চিত্র "একই বৃত্তে" ২০১৩ সালে মুক্তি পায়।
কাজী মোরশেদ সত্তরের দশকে চলচ্চিত্রকার এস এম শফির সহকারী হিসেবে কাজ চলচ্চিত্রে কাজ শুরু করেন। পরবর্তীতে তিনি বাংলাদেশ বেতার-এর প্রোগ্রাম পরিচালক হিসেবে কাজ করেন। চিত্রপরিচালক আমজাদ হোসেনের অনুপ্রেরনায় তিনি আবার চলচ্চিত্রে ফিরেন। এ সময় তিনি আমজাদ হোসেনের সহকারী হিসেবে জন্ম থেকে জ্বলছি, দুই পয়সার আলতা, ভাত দে চলচ্চিত্রের সহকারী পরিচালক হিসেবে কাজ করেন। এছাড়াও কাজ করেছেন এ জে মিন্টুর লালু মাস্তান চলচ্চিত্রের সহকারী পরিচালক হিসেবে।
কাজী মোরশেদ পরিচালিত প্রথম চলচ্চিত্র "ছলনা"। চলচ্চিত্রটি ১৯৮৯ সালে মুক্তি পায়। ১৯৯১ সালে তার পরিচালিত সান্ত্বনা চলচ্চিত্রের জন্য তিনি শ্রেষ্ঠ চিত্রনাট্যকার হিসেবে জাতীয় চলচ্চিত্র পুরস্কার লাভ করেন। এরপর তার পরিচালিত কিছু উল্লেখযোগ্য ব্যবসা সফল চলচ্চিত্র শুধু তুমি, প্রেম যমুনা, নয়নের নয়ন। ২০০৬ সালে পরিচালনা করেন কলুদের দুঃখ-আনন্দ, জীবন সংগ্রাম ও বাস্তবতার নিরিখে চলচ্চিত্র ঘানি। চলচ্চিত্রটি শ্রেষ্ঠ চলচ্চিত্রসহ মোট ১২ বিভাগে জাতীয় চলচ্চিত্র পুরস্কার জিতে নেয়, যার মধ্যে সেরা প্রযোজক ও পরিচালকসহ ৫টি পুরস্কার পান কাজী মোরশেদ। ২০১৩ সালে নির্মাণ করেন একজন ফল বিক্রেতা ও তার স্বামী পরিত্যক্তা মেয়ের দুঃখ-দুর্দশার জীবন নিয়ে একই বৃত্তে। এরপর তিনি "দ্য লক" নামে একটি চলচ্চিত্রের কাজ শুরু করেছিলেন।
চলচ্চিত্র পরচালনার পাশাপাশি তিনি আমজাদ হোসেন পরিচালিত জন্ম থেকে জ্বলছি, ও শহীদুল ইসলাম খোকন পরিচালিত পালাবি কোথায়, ম্যাডাম ফুলি চলচ্চিত্রসহ ২৮টি চলচ্চিত্রের চিত্রনাট্য ও সংলাপ রচনা করেন। "তিন কুতুব" নামে একটি চলচ্চিত্রের চিত্রনাট্য লিখেছেন কাজী মোরশেদ কিন্তু পরিচালক শহীদুল ইসলাম খোকন-এর অসুস্থতার কারণে তা এখনও নির্মিত হয় নি। এছাড়াও তিনি কয়েকটি নাটক পরিচালনা করেছেন।
২০১৪ সালের ১ অক্টোবর বুকে ব্যাথার কারণে তাকে রাজধানী ঢাকার জাতীয় বক্ষব্যাধি হাসপাতালে ভর্তি করা হয়। ৩ অক্টোবর সকালে তিনি হৃদরোগে মারা যান। জুমার পর তার বাসবভন কালসীতে জানাজার নামাজের পর তাকে ঢাকার মিরপুর ১১ নম্বরে তার বাবার কবরের পাশে দাফন করা হয়।
ঢোপকল
ঢোপকল রাজশাহী শহরের অন্যতম প্রাচীন ঐতিহ্য। এ ঢোপকলের সঙ্গে রাজশাহীর সংস্কৃতি, ইতিহাস ও ঐতিহ্য জড়িত। মহারাণী হেমন্ত কুমারীর প্রচেষ্টা ও অনুদানে ১৯৩৭ খ্রীষ্টাব্দে রাজশাহী বাসীর জন্য সার্বক্ষণিক বিশুদ্ধ পানির সরবরাহ নিশ্চিত করতে পানি সরবরাহ প্রকল্প মহারাণী হেমন্ত কুমারী ওয়াটার ওয়ার্কস নির্মিত হয় যার অন্যতম নিদর্শন রাজশাহী শহরে অবস্থিত এই ঢোপকলসমূহ।
এই ঢোপকল তৈরীর সময়ে রাজশাহী পৌরসভার (বর্তমানে রাজশাহী সিটি কর্পোরেশন) দায়িত্বপ্রাপ্ত চেয়ারম্যান ছিলেন রায় ডি এন দাশগুপ্ত। সে সময় রাজশাহী শহরে পানযোগ্য পানির খুব কষ্ট ছিল। বিশুদ্ধ পানির খুবই অভাব ঘটেছিল তখন। যার ফলশ্রুতিতে ছড়িয়ে পড়েছিল কলেরা-আমাশয় সহ নানারকম পেটের পীড়া। বেশ কিছু লোকের মৃত্যুও ঘটেছিল সেই সময় এই অসুখের জন্য।
রায় ডিএন দাশগুপ্ত রাজশাহী পৌরসভার চেয়ারম্যান (১৯৩৪-৩৯) থাকাকালে রাজশাহী অ্যাসোসিয়েশনের সহযোগিতায় নগরবাসীকে সুপেয় পানি সরবরাহের উদ্যোগ নেন। সিদ্ধান্ত নেয়া হয় রাস্তার মোড়ে মোড়ে পানির কল স্থাপন করা হবে। ১৯৩৭ সালের অগাষ্ট মাসের কোন একটি দিনে মিনিষ্ট্রি অব ক্যালকাটার অধীনে রাজশাহী ওয়াটার ওয়াকর্স নামে পানি সরবরাহ ও বিশুদ্ধকরণ কেন্দ্র নির্মাণ করা হয়। এবং ব্যয় করা হয় প্রায় আড়াই লক্ষাধিক টাকা। এই কাজে নগরীর নামকরা ধণী লোকেদের এগিয়ে আসার জন্য অনুরোধ করা হয়। সেই সূত্র ধরেই মহারাণী হেমন্তকুমারী নিজেই দান করেন প্রায় ৬৫ হাজার টাকা। বিশাল অঙ্কের একক অনুদানের কারণে রাজশাহী জেলা বোর্ডের দান করা জমিতে মহারানী হেমন্ত কুমারীর নামেই ওয়াটার ওয়ার্কস স্থাপিত হয়। কালক্রমে তার নাম হেমন্তকুমারী ঢোপকল নামেই পরিচিত হতে থাকে।
পুরো শহর জুড়ে প্রায় শতাধিক এমন ঢোপকল স্থাপন করা হয়। মহারাণী হেমন্তকুমারী পানি শোধন কেন্দ্রে পানিকে বিভিন্ন ট্রিটমেন্ট করে পানি থেকে আয়রন ও পানির ক্ষারতা দুর করা হতো। তারপর সেটা সরবরাহ করা হতো সেই ঢোপগুলোতে। তবে সর্বপ্রথমে সেটা পাথরকুঁচির ফিল্টার দিয়ে পানি ফিল্টার করা হতো। এরপর সেটা সিমেন্টের তৈরী মোটা পাইপের সাহায্যে বিভিন্ন এলাকায় পাঠানো হতো।
এই ঢোপকলগুলোর প্রতিটির পানি ধারণক্ষমতা ৪৭০ গ্যালন। প্রতিটি ঢোপকলেই ছিল একটি 'রাফিং ফিল্টার'। এতে বালি ও পাথরের স্তর থাকায় সরবরাহ করা পানি আরও পরিশোধিত হয়ে বের হতো এবং গরমের সময় মোটামুটি ঠান্ডাও থাকতো। সেই সময় সারাদিনে মাত্র দুই ঘণ্টা পানি সরবরাহ করা হতো। মোড়ে মোড়ে ঢোপকলগুলোতে পানি ধরে রাখা হতো। ফলে সারাদিনই পানি পাওয়া যেত।
প্রায় প্রতি দুই মাস পর পর এই ঢোপকল গুলোকে পরিষ্কার করা হতো। পরিষ্কারের নিয়মটি ছিল খুবই ভালো। এই ঢোপকলের উপরের ঢাকনাটি খোলা যেত। তারপর ভিতরে মানুষ নেমে ব্লিচিং পাউডার ও অন্যান্য জিনিস দিয়ে সেটা পরিষ্কার করতো। প্রতি দুই মাস পর পর প্রত্যেকটি ঢোপকল থেকে পানির স্যাম্পল সংগ্রহ করা হতো। পরে সেটা পাঠানো হতো পরীক্ষাগারে পানির মান ঠিক আছে কিনা সেটা দেখার জন্য। বর্তমানে এই ঢোপকল প্রায় বিলুপ্ত। শহরের স্মৃতি বলতে ২-১ টি ঢোপকল রয়েছে। যার মধ্যে একটি কুমারপাড়ায় অবস্থিত ।
ঢোপকল গুলো লম্বায় প্রায় ভুমি থেকে ১২ ফুট উঁচু এবং ব্যাস প্রায় ৪ ফুট। ঢোপকলগুলো তৈরী করা হয়েছিল সিমেন্টের ঢালাই করে। এই ঢোপকলের উপর থেকে নিচ পর্যন্ত ঢেউ খেলানো একটা প্লাষ্টার করা হতো। যে নকশাটা করা হতো টিনের সাহায্যে। চারিদিকে টিনের একটা রাউন্ড বানিয়ে তার মধ্যে সিমেন্ট আর ইটের খোয়ার ঢালাই ঢেলে দেয়া হতো। এর ঢালাই খুবই শক্ত। সহজে কোন কিছুর ধাক্কায় বা আঘাতে এটা ভাঙ্গে না।
তাবরিজ
তাবরিজ হলো ইরানের একটি প্রসিদ্ধ শহর । এটা বর্তমানে পূর্ব আজারবাইজান প্রদেশের রাজধানী।
বিখ্যাত সুফি দার্শনিক শামস্ তাব্রিজী।(মাওলানা জালালউদ্দিন রুমির আধ্যাত্মিক দিক্ষা গুরু)
উমবের্তো একো
উমবার্তো একো (; ৫ জানুয়ারি ১৯৩২ – ১৯ ফেব্রুয়ারি ২০১৬) একজন ইতালীয় সাহিত্যিক, প্রাবন্ধিক, সাহিত্য সমালোচক, দার্শনিক এবং সংকেত বিশ্লেষক। তার রচিত "দ্যা নেম অব দ্যা রোজ" ২০১৩-এর ইউরোপের সর্বাধিক বিক্রিত বই। এ বইটির মাধ্যমে রহস্যতত্ব এবং গূঢ়তত্বের উপস্থাপনা করা হয়েছে। একে প্রকৃতপক্ষে উপন্যাসের মধ্যে একটা দার্শনিক গ্রন্থ হিসাবে বিবেচনা করা হয়। তার আরেকটি বিখ্যাত উপন্যাস ফুকো'জ পেন্ডুলাম। তার সংগ্রহে ছিল প্রায় ৫০ হাজারেরও বেশী। যেসব জিনিস বৈজ্ঞানিক ভাবে ভূল প্রমানিট হয়েছে যেমন যাদুবিদ্যা,আলকেমি ইত্যাদিতে তার আগ্রহ ছিল বেশী।
গ্রিক অর্থডক্স চার্চ
"গ্রিক অর্থডক্স চার্চ (ইংরেজি Greek Orthodox Church) (Greek: Ἑλληνορθόδοξη Ἑκκλησία, "Ellinorthódoxi Ekklisía", বা Greek Orthodoxy"') বলতে পূূর্বদেশীয় বৃহত্তর খ্রীস্টান সম্প্রদায়ভুক্ত কয়েকটি চার্চের সম্মিলিত সংগঠনকে বুঝায়। যাদের ধর্মীয় বয়ান বা স্ত্রোত পদ্ধতি Koine Greek ভাষা রীতিতে পরিচালনা করা হত। এই ভাষাটি ছিল বাইবেলের নতুন টেস্টামেনন্টের মূল ভাষা।
সিয়েরা লিওনের প্রদেশ
সিয়েরা লিওন মোট তিনটি প্রদেশে এবং একটি অঞ্চল, পশ্চিমাঞ্চলে বিভক্ত। সমস্ত প্রদেশগুলি আবার ১২টি জেলায় বিভক্ত, জেলাগুলিকে চিফডোমে ভাগ করা হয়েছে।
সিয়েরা লিওনের জেলাসমূহ
সিয়েরা লিওনের প্রদেশগুলি মোট ১৪টি জেলায় বিভক্ত। পশ্চিমাঞ্চল নামক অঞ্চলটি দুটি জেলায় বিভাজিত। দেশের রাজধানী ফ্রিটাউন, পশ্চিমাঞ্চলীয় শহুরে জেলাতে অবস্থিত।
পশ্চিমাঞ্চল, সিয়েরা লিওন
ফ্রিটাউন পশ্চিমাঞ্চলীয় শহুরে জেলা ও পশ্চিমাঞ্চল এলাকার প্রশাসনিক দপ্তর হিসাবে কাজ করে।
পশ্চিমাঞ্চলের উত্তর পূর্বে উত্তরাঞ্চলীয় প্রদেশ, দক্ষিণ পূর্বে দক্ষিণাঞ্চলীয় প্রদেশ এবং উত্তর পূর্ব ও দক্ষিণে আটলান্টিক মহাসাগর অবস্থিত। সিয়েরা লিওনের চারটি প্রশাসনিক অঞ্চলের মধ্যে একমাত্র পশ্চিমাঞ্চলের সাথে কোন আন্তর্জাতিক সীমান্ত নেই।
পশ্চিমাঞ্চল বিভাগ দুটি জেলায় বিভক্ত :
ঘণ্টি কলমি
ঘণ্টি কলমি (বৈজ্ঞানিক নাম: "Ipomoea triloba") হচ্ছে Convolvulaceae পরিবারের "Ipomoea" গণের এক প্রকার উদ্ভিদ ।
এটি এক থেকে তিন মিটার লম্বা এবং দেড় থেকে তিন মিলিমিটার চওড়া হয়। লতাটির পাতার আকৃতি পানপাতার মতো, দৈর্ঘ্য প্রায় ৫ দশমিক ৬ সেন্টিমিটার। একটি মঞ্জরিতে একাধিক ফুল থাকে। ফুল ফোটে সকালে। দুপুরের আগে পাপড়ি বন্ধ হয়ে যায়। বৃতি পাঁচটি, অসমান, দৈর্ঘ্য ৮ থেকে ১০ মিলিমিটার। দল পাঁচটি, যুক্ত ও ঘণ্টা আকৃতির। দৈর্ঘ্য ২০-২২ মিলিমিটার। বীজের দৈর্ঘ্য তিন মিলিমিটার, মসৃণ। বীজের রং চকলেট বাদামি। ফুল ফোটা শুরু হয় সেপ্টেম্বর মাসে এবং পুষ্পায়ন থাকে ডিসেম্বর অবধি।
রাজপাল যাদব
রাজপাল যাদব হলেন একজন ভারতীয় চলচ্চিত্র অভিনেতা, যিনি তার কৌতুকাভিনয়ের জন্য বেশি পরিচিত। তিনি বলিউডের একজন মেধাবী অভিনেতা৷ রাজপাল উত্তরপ্রদেশের শাহাজাহানপুর জেলায় জন্মগ্রহন করেন। বর্তমানে তিনি মুম্বাইয়ে বসবাস করছেন।
রাজপাল যাদব উত্তরপ্রদেশের রাজধানী লক্ষ্ণৌ এর নিকট শাহজাহানপুর জেলায় জন্মগ্রহণ করেন। সেখানেই তিনি তার প্রাথমিক শিক্ষা সমাপ্ত করেন। তিনি শাহজাহানপুর থিয়েটারের সহযোগী সদস্য ছিলেন এবং লক্ষ্ণৌতে ভারতেন্ডু নাট্য একাডেমি ভর্তির আগে ১৯৯২ - ১৯৯৪ সালে কিছু অভিনয়ও করেন। শিক্ষা সমাপ্ত করার পর তিনি দিল্লির জাতীয় নাট্য বিদ্যালয়ে ভর্তি হন এবং ১৯৯৪ - ১৯৯৭ সাল পর্যন্ত অধ্যায়ন করেন।
যাদব তার অভিনয় জীবন দুরদর্শনের মাধ্যমে শুরু করেন। তিনি প্রথম অভিনয় করেন দুরদর্শনে প্রচারিত মুনগেরি কি ভাই নাওরঙ্গিলাল ধারাবাহিকের প্রধান চরিত্রে। দুরদর্শনে একই রকম আরও একটি ধারাবাহিক, মুংগেরিলাল কি হাসিন স্বপ্নে প্রচারিত হয়েছিল। বর্তমানে তিনি নিজস্ব দল গঠন করে উত্তরপ্রদেশের রাজনীতিতে প্রবেশ করেছেন।
রাজশাহী রেলওয়ে স্টেশন
রাজশাহী রেলওয়ে স্টেশন বাংলাদেশের আধুনিক ভবনের মধ্যে অন্যতম। রাজশাহী বিভাগীয় শহরে ঢুকতে শিরোইল বাস টার্মিনালের বিপরীত দিকে সুন্দর এবং সুউচ্চ ভবনটিই রাজশাহী রেলওয়ে স্টেশন।
রাজশাহী রেলওয়ে স্টেশনটি সামনে থেকে অনেকটা পাখির মতো মনে হয়। স্টেশনের প্রধান প্রবেশ পথের আগেই সামনে রয়েছে কারসহ অন্যান্য যানবাহনের পার্কিংয়ের সুবিশাল জায়গা। প্রধান প্লাটফর্ম এর ডান পাশে আছে বিশ্রামাগার এবং টিকেট কাউন্টার। বাম পাশে আছে পুরুষ যাত্রীদের জন্য আরেকটি বিশ্রামাগার, রেলওয়ে ইনকোয়ারি, খাবার হোটেল, বইয়ের দোকান এবং ২ টি ফাস্টফুডের দোকান। প্লাটফর্ম এর ভিন্নতা এনে দিয়েছে এর বিশেষায়ীত ছাদ। চিরাচরিত কনক্রিটের ছাদের পরিবর্তে একটু ভিন্নধর্মী প্লাস্টিক দিয়ে ত্রিভুজ আকৃতির কয়েকটি অংশ দিয়ে ছাদ করা হয়েছে। এটি বাংলাদেশের পরিষ্কার পরিছন্ন রেলওয়ে স্টেশনের মধ্যে অন্যতম।
মোট ৫ টি প্লাটফর্ম সহ প্রধান ভবনটি ৩ তলা বিশিষ্ট। বামপাশের দোতলাতে আছে মসজিদ আর দোতলা ও তিনতলাতে আছে একটি আবাসিক হোটেল। রেলওয়ে স্টেশন এর দুই পাশে দুইটি প্রবেশ পথ দিয়ে প্লাটফর্ম এ পবেশ করা যায়।
প্রতিদিন রাজশাহী রেলওয়ে স্টেশন থেকে ঢাকা, উত্তরবঙ্গ ও দক্ষিণবঙ্গে বেশ কয়েকটি ট্রেন ছেড়ে যায় এবং বেশ কয়েকটি ট্রেন এই স্টেশনে আসে। আন্তঃনগর ট্রেনগুলোর মধ্যে প্রতিদিন পদ্মা এক্সপ্রেস, ধূমকেতু এক্সপ্রেস, সিল্কসিটি এক্সপ্রেস নামক তিনিটি ট্রেন ঢাকার পথে যাতায়াত করে, বরেন্দ্র এক্সপ্রেস ও তিতুমীর এক্সপ্রেস ট্রেনদুটি উত্তরবঙ্গের রংপুর বিভাগে যাতায়াত করে, আর মধুমতি এক্সপ্রেস, কপোতাক্ষ এক্সপ্রেস ও সাগরদাঁড়ি এক্সপ্রেস এই তিনটি ট্রেন দক্ষিণবঙ্গের খুলনা ও রাজবাড়ির গোয়ালন্দ ঘাট পর্যন্ত যাতায়াত করে। এছাড়াও বেশ কয়েকটি মেইল ট্রেন নিয়মিত চলাচল করে থাকে। এগুলোর মধ্যে উত্তরা এক্সপ্রেস, রাজশাহী কমিউটার, ঈশ্বরদী এক্সপ্রেস ও মহানন্দা এক্সপ্রেস ট্রেনগুলো অন্যতম।
শুভ কামনা
শুভ কামনা ১৯৯১ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক অনুপ সেনগুপ্ত পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন তাপস পাল,রবি ঘোষ,দেবশ্রী রায়,গীতা দে,মাধবী মুখোপাধ্যায়,অনিল চট্টোপাধ্যায় প্রমুখ। এই চলচ্চিত্রে সংগীত পরিচালনা করেন অজয় দাস।
সজনী আমার সোহাগ
স্বজনী আমার সোহাগ ২০০০ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক অনুপ সেনগুপ্ত পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন শতাব্দী রায়,প্রসেনজিৎ চট্টোপাধ্যায়,অভিষেক চ্যাটার্জী,সুভাষিস মুখোপাধ্যায়,শকুন্তলা বড়ুয়া,মনু মুখোপাধ্যায়,বেবী মোনা দ্ত্ত প্রমুখ। এই চলচ্চিত্রে সংগীত পরিচালনা করেন অনুপম দত্ত।
সিঁদুরের অধিকার
সিঁদুরের অধিকার ১৯৯৮ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক অনুপ সেনগুপ্ত পরিচালিত চলচ্চিত্র এটি। এই চলচ্চিত্রে সংগীত পরিচালনা করেন অনুপম দত্ত।
অচেনা প্রেম
অচেনা প্রেম ২০১১ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক স্বপন সাহা পরিচালিত চলচ্চিত্র এটি। এই চলচ্চিত্রে সঙ্গীত পরিচালনা করেন অশোক ভদ্র।
মান মর্যাদা
মান মর্যাদা ১৯৯১ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক সুখেন দাস পরিচালিত চলচ্চিত্র এটি। এই চলচ্চিত্রে সংগীত পরিচালনা করেন অজয় দাস।
সিয়েরা লিওন জাতীয় ফুটবল দল
সিয়েরা লিওন জাতীয় ফুটবল দল হল সিয়েরা লিওনের একটি জাতীয় ক্রীড়া দল যা আন্তর্জাতিক ফুটবলে সিয়েরা লিওনের প্রতিনিধিত্ব করে। দলটি সিয়েরা লিওন ফুটবল অ্যাসোসিয়েশন কর্তৃক নিয়ন্ত্রিত হয়। সিয়েরা লিওন জাতীয় দল পশ্চিম আফ্রিকান ফুটবল ইউনিয়ন এবং কনফেডারেশন অব আফ্রিকান ফুটবল এ প্রতিনিধিত্ব করলেও ফিফা বিশ্বকাপে খেলার যোগ্যতা এখনও অর্জন করেনি।
সিয়েরা লিওন জাতীয় ফুটবল দল প্রথম আন্তর্জাতিক ম্যাচ খেলে নিজেদের মাঠে অপর ব্রিটিশ উপনিবেশ নাইজেরিয়ার সাথে ১০ আগস্ট ১৯৪৯ সালে এবং ২ - ০ গোলে পরাজিত হয়েছিল। ১৯৫৪ সালে অন্য ব্রিটিশ উপনিবেশ এবং ব্রিটিশ শাসিত জাতিসংঘ টেরোটরি গোল্ড কোস্ট ও ট্রান্স ভোল্টা টোগোল্যান্ড (বর্তমান ঘানা) এর সাথে এবং ২ - ০ গোলে পরাজিত হয়েছিল। ২২ এপ্রিল ১৯৬১ সালে নাইজেরিয়ার মাঠে পুনরায় নাইজেরিয়ার মুখোমুখি হয় এবং এ ম্যাচেও ৪ - ২ গোলে পরাজিত হয়। ১২ নভেম্বর ১৯৬৬ সালে, ব্রিটিশ উপনিবেশ বহির্ভূত প্রথম দল স্বাগতিক লাইবেরিয়া সাথে খেলে এবং প্রথম কোন ম্যাচে ১ - ১ গোলে ড্র করে। এক সপ্তাহ পরে লাইবেরিয়ার সাথে দ্বিতীয় ম্যাচে ২ - ০ গোলে পরাজিত হয়। ১৩ জানুয়ারি ১৯৭১ সালে সিয়েরা লিওন প্রথম অ-আফ্রিকান দেশ পূর্ব জার্মানি বি দলের সাথে খেলে। ম্যাচে সিয়েরা লিওন ১ - ০ গোলে জয়ী হয়। সিয়েরা লিওন আফ্রিকার বাইরে এবং প্রথম এশীয় দল হিসাবে চীনের সাথে খেলে। ১৯৭৪ সালের ৫ এপ্রিল অনুষ্ঠিত এ খেলায় ৪ - ১ গোলে চীনের নিকট পরাজিত হয়।
নবাবগঞ্জ সরকারি কলেজ
নবাবগঞ্জ সরকারি কলেজ বাংলাদেশের তথা চাঁপাইনবাবগঞ্জ জেলার একটি শীর্ষস্থানীয় শিক্ষাপ্রতিষ্ঠান। এটি চাঁপাইনবাবগঞ্জ শহরে অবস্থিত।
১৯৫৪ খ্রিষ্টাব্দ এই কলেজটি প্রতিষ্ঠিত হয়। চাঁপাইনবাবগঞ্জ জেলার এটি একটি সর্বোচ্চ বিদ্যাপিঠ। এই কলেজ প্রতিষ্ঠাকালে জনাব মোঃ মনিমুল হককে অস্থায়ী অধ্যক্ষ হিসাবে নিয়োগ দেয়া হয়। ১৯৫৫ খ্রিস্টাব্দের জুলাই মাস থেকে হরিমোহন ইন্সটিটিউশনে প্রাতঃকালীন শিফটে কলেজের ক্লাস শুরু হয়। অল্প দিনেই পাওয়া যায় রাজশাহী বিশ্ববিদ্যালয়ের অ্যাফিলিয়েশন। স্বাধীনতা পরবর্তীকালে তৎকালীন সরকার কর্তৃক মহকুমা শহরের কলেজগুলোকে পর্যায়ক্রমে জাতীয়করণ পরিকল্পনার অংশ হিসেবে ১৯৭৯ খ্রিস্টাব্দের ৭ মে নবাবগঞ্জ কলেজ জাতীয়করণ করা হয়। জাতীয়করণের পর নবাবগঞ্জ কলেজের নাম হয় “নবাবগঞ্জ সরকারি কলেজ ”। ১৯৯৬ খ্রিস্টাব্দে ৩টি বিষয়ে অনার্স খোলার মধ্য দিয়ে উন্মোচন ঘটে নতুন দিগন্তের। বর্তমানে ১৪টি বিষয়ে অনার্স কোর্স চালু এবং ৪টি বিষয়ে মাস্টার্স কোর্স চালু আছে।
কলেজ প্রতিষ্ঠার এই মহৎ চিন্তা মাথায় নিয়ে ১৯৫৪ খ্রিস্টাব্দের ফেব্রুয়ারি মাসের এক শুভদিনে এলাকার বিদ্যোৎসাহী ব্যক্তিবর্গ তৎকালীন হরিমোহন ইন্সটিটিউশন মাঠে এক সাধারণ সভায় মিলিত হন। মহকুমা প্রশাসক জনাব মোঃ আতিকুর রেজা চৌধুরীর সভাপতিত্বে অনুষ্ঠিত সেই সভাতেই নবাবগঞ্জ শহরে একটি কলেজ প্রতিষ্ঠার সিদ্ধান্ত গৃহীত হয় এবং শতাধিক ব্যক্তির সমন্বয়ে গঠিত হয় একটি ওয়ার্কিং কমিটি।
উক্ত সভায় উপস্থিত ছিলেন এ্যাডভোকেট মোঃ নজমুল হক (প্রয়াত), (প্রয়াত) এ্যাডভোকেট মির্জা মোঃ কাইউম, (প্রয়াত) এ্যাডভোকেট জিল্লুর রহমান, (প্রয়াত) এ্যাডভোকেট মোঃ তোবারক হোসেন, নগেন্দ্রনাথ ব্যানার্জী, (প্রয়াত) বিমলরঞ্জন সিংহ, এ্যাডভোকেট বাবু অনিলেশ চন্দ্র মৌলিক ওরফে নিতু বাবু, (প্রয়াত) আব্দুল গফুর বিশ্বাস, (প্রয়াত) আব্দুল লতিফ হোসেন, (প্রয়াত) আবুল ফজল খাঁ, (প্রয়াত) রমেশ চন্দ্র বাগচী, (প্রয়াত) যোবদুল মোক্তার, (প্রয়াত) এ্যাডভোকেট সোলায়মান, (প্রয়াত) এ্যাডভোকেট রইসুদ্দীন আহম্মেদ, (প্রয়াত) কবিরাজ আলফাজ উদ্দীন, (প্রয়াত) মোঃ ফিরোজ কবির, (প্রয়াত) এ্যাডভোকেট তাহের উদ্দীন, (প্রয়াত) ডা. তারাপদ সাহা, (প্রয়াত) ডা. আইয়ুব আলী, (প্রয়াত) হাজী আব্দুর রাজ্জাক, (প্রয়াত) মোঃ আলতাফ হোসেন, (প্রয়াত) সাদমানী মণ্ডল, এ্যাডভোকেট ফজলুর রহমান, আব্দুস সাত্তার, সাতকড়ি বাবু এবং আরো অনেকে।
ওয়ার্কিং কমিটির সিদ্ধান্ত মোতাবেক নামোশংকরবাটী গ্রামের জনাব মোঃ মনিমুল হককে অস্থায়ী অধ্যক্ষ হিসাবে নিয়োগ দেয়া হয়। ১৯৫৫ খ্রিস্টাব্দের জুলাই মাস থেকে হরিমোহন ইন্সটিটিউশনে প্রাতঃকালীন শিফ্‌টে কলেজের ক্লাস শুরু হয়। ইংরেজি, বাংলা, যুক্তিবিদ্যা, পৌরনীতি, ইসলামের ইতিহাস ও আরবি বিষয়সহ কলেজের কার্যক্রম শুরু হয়। অল্প দিনেই পাওয়া যায় রাজশাহী বিশ্ববিদ্যালয়ের অ্যাফিলিয়েশন।
জাতীয়করণ স্বাধীনতা পরবর্তীকালে তৎকালীন সরকার কর্তৃক মহকুমা শহরের কলেজগুলোকে পর্যায়ক্রমে জাতীয়করণ পরিকল্পনার অংশ হিসেবে ১৯৭৯ খ্রিস্টাব্দের ৭ মে নবাবগঞ্জ কলেজ জাতীয়করণ করা হয়। জাতীয়করণের পর নবাবগঞ্জ কলেজের নাম হয় “নবাবগঞ্জ সরকারি কলেজ ”।
অনার্স কোর্স ১৯৯৬ খ্রিস্টাব্দে ৩টি বিষয়ে অনার্স খোলার মধ্য দিয়ে উন্মোচন ঘটে নতুন দিগন্তের। বর্তমানে ১৪টি বিষয়ে অনার্স কোর্স চালু এবং ৪টি বিষয়ে মাস্টার্স কোর্স চালু আছে, যা কলেজের সার্বিক অগ্রগতির সাক্ষর বহন করে । 
অর্নাস মোট ছাত্র-ছাত্রীর সংখ্যা-৭০৩৫জন, ডিগ্রী মোট ছাত্র-ছাত্রীর সংখ্যা-২৯৫জন, একাদশ/দ্বাদশ মোট ছাত্র-ছাত্রীর সংখ্যা-১৭৯৭জন।
পশ্চিমাঞ্চলীয় শহুরে জেলা
পশ্চিমাঞ্চলীয় শহুরে জেলা হল সিয়েরা লিওনের ১৪টি জেলার অন্যতম একটি জেলা। এটি ১,২৭৩,০২২ জন জনসংখ্যা নিয়ে দেশের পশ্চিমাঞ্চলে অবস্থিত সবচেয়ে জনবহুল জেলা। জাতীয় রাজধানী ও প্রধান শহর ফ্রিটাউন এ জেলার সদরদপ্তর। পশ্চিমাঞ্চলীয় শহুরে জেলা কতগুলো সংসদীয় আসন ও ওয়ার্ডে বিভক্ত।
পশ্চিমাঞ্চলীয় শহুরে জেলা দেশের সবচেয়ে সমৃদ্ধ জেলা। এ জেলায় রয়েছে বৃহত্তম অর্থনীতি ও সাংস্কৃতিক কেন্দ্র, পাশাপাশি রয়েছে কেন্দ্রীয় সরকারের প্রধান দপ্তরসমূহ যা অর্থনীতিকে সমৃদ্ধ করতে সহায়ক ভূমিকা পালন করে।
পশ্চিমাঞ্চলীয় শহুরে জেলা দেশের পশ্চিম দিকে আটলান্টিক মহাসাগরের উপকুলে অবস্থিত। এর পশ্চিমে আটলান্টিক মহাসাগর, উত্তর দিকে সিয়েরা লিওন নদী, পূর্ব ও দক্ষিণে পশ্চিমাঞ্চলীয় গ্রামীণ জেলা অবস্থিত।
আদিনা ফজলুল হক সরকারি কলেজ
আদিনা ফজলুল হক সরকারি কলেজ চাঁপাইনবাবগঞ্জ জেলার প্রাচীনতম শীর্ষস্থানীয় একটি শিক্ষা প্রতিষ্ঠান। এটি চাঁপাইনবাবগঞ্জ জেলার অন্তর্গত শিবগঞ্জ উপজেলার প্রায় ৬ কি.মি পশ্চিম দিকে মনাকষা ইউনিয়নের দাদনচক -এ অবস্থিত।
ব্রিটিশ শাসনকালে ভারতবর্ষের মুসলিমরা শিক্ষা অর্জনের ক্ষেত্রে অনেক পিছিয়ে ছিল। এছাড়া মফস্বল অঞ্চল ছিল শিক্ষা বিস্তারের ক্ষেত্রে আরও পিছিয়ে। এতদসত্ত্বেও নিজ প্রচেষ্টা ও মেধার গুণে অনেক মেধাবী মুসলিম ব্যক্তি শিক্ষা অর্জন করেছিল এবং নিজেদের প্রতিষ্ঠিত করেছিল। দাদনচক গ্রামের প্রয়াত কর্মবীর ইদ্রিশ আহম্মেদ মিঞা ছিলেন তেমনি একজন ব্যক্তি। তিনি সেই সময় শিক্ষা গ্রহণ করেছিলেন এবং জ্ঞান অর্জনের গুরুত্ব উপলদ্ধি করে সকলের মধ্যে জ্ঞানের বিকাশ ঘটানোর প্রয়াস লাভ করেছিলেন। দাদনচক গ্রামে অবস্থিত আজকের আদিনা ফজলুল হক সরকারি কলেজ সেই প্রয়াসেরই ফল। তিনি উপলদ্ধি করেছিলেন যে শোষিত,বঞ্চিত ও অবহেলিত মানুষকে জমিদার, জোতদার, ঋনদাতা মহাজন ও গ্রাম্য চণ্ডালদের অত্যাচার ও নিপীড়ন থেকে মুক্ত করতে এবং তাদের যাবতীয় কুসস্কার, ভীরুতা দূর করে একটি আত্মপ্রত্যয়শীল সমাজ গড়ে তুলতে হলে সর্বদা শিক্ষার প্রয়োজন। কারণ তিনি উপলদ্ধি করেন যে শিক্ষাই সকল উন্নতি ও উৎকর্ষ সাধনের মূল চাবিকাঠি। তৎকালীন ব্রিটিশ ভারতের মালদহ জেলার বিশিষ্ট শিক্ষাবিদ, বিশিষ্ট সমাজ সেবক ও প্রতিস্থাপক ইদ্রিশ আহমেদ মিঞা তাঁর নিজ গ্রাম দাদনচকে বিশ শতকের প্রথম দিকেই প্রতিষ্ঠা করেন প্রাথমিক ও মাধ্যমিক স্তরের শিক্ষা ব্যবস্থা। এছাড়া তিনি একটি উচ্চ শিক্ষা প্রতিষ্ঠার মানসে তাঁর সংগ্রাম অব্যাহত রাখেন। ১৯৩৫ সালে ভারত শাসন আইনে প্রাদেশিক স্বায়ত্ব শাসন ব্যবস্থা প্রবর্তন করার ফলে ১৯৩৭ সনে বঙ্গীয় ব্যবস্থাপক সভার নির্বাচনে কৃষক প্রজা পার্টির প্রার্থী হিসাবে ইদ্রিশ আহমেদ মিঞা মনোনয়ন পান এবং ভোটে জয়লাভ করেন। ঐ সময় শেরে বাংলা এ কে ফজলুল হক বাংলার মূখ্যমুন্ত্রী হন এবং শিক্ষা মন্ত্রণালয়ের দায়িত্বপ্রাপ্ত হন। বঙ্গীয় ব্যবস্থাপক সভার প্রথম অধিবেশনে ইদ্রিশ আহমেদ মিঞা শিক্ষায় অনগ্রসর মালদহ জেলায় একটি কলেজ প্রতিষ্ঠার প্রস্তাব উপস্থাপন করেন এবং অত্যন্ত- বলিষ্ঠ, যুক্তিপূর্ণ ও আবেগময় ভাষায় তিনি উচ্চ শিক্ষার বিকাশের পক্ষে তার বক্তব্য তুলে ধরেন। ঐ সভায় তাঁর প্রস্তাবটি পাশ হয়ে যায়। এবং শেরে বাংলা এ কে ফজলুল হক -এর সহযোগিতায় ১৯৩৮ সালে আদিনা কলেজ প্রতিষ্ঠা করেন।
উত্তর মালদহের আদিনা শশহাজারি ওয়াকফ স্টেটের মতওয়াল্লি বেগম শাসনুন্নাহার কলেজের উন্নতি কল্পে তিনশত বিঘা জমি দান করেছিলেন। কিন্তু ঐসব জমি কলেজের উন্নয়নে ব্যবহার করেছিল কিনা তা জানা যায়নি। তবে কলেজের নামের সাথে আদিনা শব্দটি থেকে যায় এছাড়া কলেজের প্রতিষ্ঠার ক্ষেত্রে শেরে বাংলা এ কে ফজলুল হক -এর অবদান অনস্বীকার্য বলে ইদ্রিশ আহমেদ মিঞা হক সাহেবকে স্মরণীয় করে রাখার মানসে কলেজের নাম দেন আদিনা ফজলুল হক কলেজ।
কলকাতা বিশ্ববিদ্যালয় কলেজটিকে প্রথমেই স্থায়ী এফিলিয়েশন দান করে। উচ্চ মাধ্যমিক স্তরে বাংলা, ইংরেজী, আরবী, উর্দু, ফার্সী, সংস্কৃত, ইতিহাস, পৌরনীতি, যুক্তিবিদ্যা ও গণিত এই দশটি বিষয় পড়ানোর জন্য বিশ্ববিদ্যালয় অণুমোদন দেন।
কলেজের প্রথম অধ্যক্ষ জনাব মো: সানাউল্লাহ এম.এ (আরবী) বলেন ১৯৩৮ সনে আদিনা ফজলুল হক কলেজ ইন্টারমিডিয়েট কলেজ হিসাবে যাত্রা শুরু করলেও আজ এটি একটি পূর্ণাঙ্গ স্নাতক কলেজে রূপ নিয়েছে। ১২ একর জমির আম্রবীথির মনোরম পরিবেশে ১৪ টি সুদৃশ্য ভবনের সমন্বয়ে আদিনা ফজলুল হক সরকারি কলেজ ইতিহাসের একটি অংশ হিসাবে দাঁড়িয়ে আছে।
১৫৩৮জন
আদিনা ফজলুল হক সরকারি কলেজের অর্জন হিসেবে ২০১১ সালে ৫ জন ছাত্র-ছাত্রী সাধারণ মেধা কৌটায় বৃত্তি পায় এবং উপবৃত্তি প্রাপ্ত ছাত্রী ৭০ জন।
নবম গ্রহ
a\
নবম গ্রহ বা গ্রহ নয় (, "প্ল্যানেট নাইন") সৌরজগতের বাইরের অংশে অবস্থিত একটি প্রকল্পিত বৃহৎ গ্রহ, যার উপস্থিতির মাধ্যমে কাইপার বেষ্টনীর বাইরে প্রদক্ষিণরত বেশীরভাগ নেপচুনোত্তর বস্তুসমূহের কক্ষপথের অস্বাভাবিক রূপরেখা ব্যাখ্যা করা সম্ভব।
কে আপন কে পর
কে আপন কে পর ২০১১ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন পরিচালক জুটি শাহিন-সুমন। চিত্রনায়ক অমিত হাসানের প্রযোজনা সংস্থা 'টেলিভিউ' ছায়াছবিটি প্রযোজনা করেছে। এটিই নায়ক অমিত হাসান প্রযোজিত প্রথম ছবি। এতে বিভিন্ন চরিত্রে অভিনয় করছেন অমিত হাসান, অপু বিশ্বাস, আলমগীর, ববিতা, মিজু আহমেদ, মিশা সওদাগর, বিপ্লব।কে আপন কে পর চলচ্চিত্রটির শুটিং শুরু হয় ২০০৮ সালের ২৭ জানুয়ারি এফডিসির দুই নম্বর ফ্লোরে। চলচ্চিত্রটির মিডিয়া পার্টনার বাংলাদেশী টেলিভিশন চ্যানেল আরটিভি। ২০১১ সালের ৮ অক্টোবর হোটেল সোনারগাঁওয়ে আরটিভির প্রধান নির্বাহী কর্মকর্তা সৈয়দ আশিক রহমানের সাথে চুক্তিপত্রে স্বাক্ষর করেন প্রযোজনা সংস্থা 'টেলিভিউ’-এর স্বত্বাধিকারী অমিত হাসান ও এসএম এরশাদ হোসেন রানা।
কে আপন কে পর চলচ্চিত্রটি ২১ টি প্রিন্ট নিয়ে ২০১১ সালের ২ ডিসেম্বর সারাদেশে মুক্তি পায়। ঈদুল ফিতরে আরটিভিতে ছায়াছবিটির ওয়ার্ল্ড টেলিভিশন প্রিমিয়ার হয়।
কে আপন কে পর চলচ্চিত্রের সঙ্গীত পরিচালনা করেছেন আলম খান। গীত রচনা করেছেন কবির বকুল। "জমকালো এই সন্ধায়" গানে একসঙ্গে প্রায় অর্ধশত অভিনেতা অভিনেত্রী অংশগ্রহন করেন। এছাড়াও শফিক তুহিনের 'এর বেশি ভালোবাসা যায় না' জনপ্রিয়তা পেলে গানটি এই ছবিতে দৃশ্যায়ন করা হয়।
জাতীয় চলচ্চিত্র পুরস্কার
২০১১ সালে জাতীয় চলচ্চিত্র পুরস্কার দেওয়ার পর বিতর্ক শুরু হয় পুরস্কারের বৈধতা নিয়ে। পরিচালক জুটি শাহিন-সুমন পরিচালিত এই চলচ্চিত্রটি ভারতের "স্বর্গ" ও কলকাতার "অন্নদাতা" চলচ্চিত্রের রিমেক হওয়া সত্ত্বেও আলমগীর জুরি বোর্ডের সদস্য হওয়ায় শ্রেষ্ঠ পার্শ্বচরিত্রে অভিনেতা ও শ্রেষ্ঠ পার্শ্বচরিত্রে অভিনেত্রীর পুরস্কার জিতে নিলে এ বিতর্কের সৃষ্টি হয়।
গফরগাঁও সরকারি কলেজ
গফরগাঁও সরকারি কলেজ ময়মনসিংহ জেলার গফরগাঁও উপজেলা শহরে অবস্থিত একটি সরকারী কলেজ। শহরের কলেজ রোডে পুরাতন ব্রহ্মপুত্র নদের তীরে এই কলেজটির অবস্থান। এই কলেজটি ১৯৫০ সালে প্রতিষ্ঠিত হয়, ১৯৬৫ সালে ডিগ্রি কলেজে রূপান্তর এবং ১৯৮৫ সালে জাতীয়করণ করা হয়। গফরগাঁওয়ে উচ্চশিক্ষা বিস্তারে এই কলেজ গুরুত্বপূর্ণ ভূমিকা রেখেছে।
৬৮ বছর আগে গফরগাঁওয়ে শিক্ষাকে বিস্তৃত করার উদ্দেশ্যে এই কলেজ স্থাপিত হয়। কলেজটি ডিগ্রী কলেজে উন্নীত হয় ১৯৬৫ সালে। ১৯৮৫ সালের ১ জুলাই কলেজটি সরকারীকরণ করা হয়।
কলেজে বিভাগের সংখ্যা ১৪ টি। বর্তমানে শিক্ষকের সংখ্যা ৩৫ জন।
বর্তমানে ১ জন অধ্যাপক, সহযোগী অধ্যাপক ৪ জন, সহকারী অধ্যাপক ৫ জন, প্রভাষক ১৮ জন কর্মরত রয়েছেন।
ছাত্রীদের আবাসন ব্যবস্থার জন্য একটি ছাত্রী হোস্টেল আছে।
সমৃদ্ধ গ্রন্থাগারটিতে পুস্তকসংখ্যা প্রায় ৬,০০০ ।
গফরগাঁও সরকারি কলেজে শতাধিক প্রজাতির বৃক্ষ লতা গুল্ম রয়েছে। সেগুলোর মধ্যে গুরুত্বপূর্ণ হচ্ছে পলাশ, ছাতিম, গোলাপজাম ইত্যাদি। কলেজের শিক্ষক অনুপ সাদি ২০০৮ সালে ঢাকার বৃক্ষমেলা থেকে ৩শ’ টাকায় দুটি পলাশ গাছ এনে লাগিয়েছিলেন।
গোলাম মোস্তফা বিশ্বাস
মোঃ গোলাম মোস্তফা বিশ্বাস চাঁপাইনবাবগঞ্জ জেলার রহনপুরে (প্রসাদপুর) জন্মগ্রহণকারী সংসদীয় আসন চাঁপাইনবাবগঞ্জ-২ আসনের রাজনীতিবিদ। তিনি রহনপুর পৌরসভার দুইবারের নির্বাচিত সাবেক মেয়র এবং বর্তমানে বাংলাদেশের ১০ম জাতীয় সংসদের নির্বাচনী এলাকা চাঁপাইনবাবগঞ্জ-২-এর নির্বাচিত সংসদ সদস্য।
গোলাম মোস্তফা বিশ্বাস চাঁপাইনবাবগঞ্জ-২ আসনের ঐতিহ্যবাহী রাজনৈতিক পরিবার বিশ্বাস পরিবারে জন্মগ্রহণ করেন । তিনি অত্র এলাকার বাংলাদেশের সাধারণ নির্বাচন, জুন ১৯৯৬ বাংলাদেশ আওয়ামী লীগ মনোনীত প্রার্থী ও গোমস্তাপুর উপজেলার সাবেক চেয়ারম্যান বীর মুক্তিযোদ্ধা মরহুম আব্দুল খালেক বিশ্বাস এর সন্তান। মরহুম আব্দুল খালেক বিশ্বাসের পরিবারে সাতটি সন্তানের জন্ম হয়। পাঁচ মেয়ে ও দুই ছেলে।গোলাম মোস্তফা বিশ্বাস ভাই-বোনদের মধ্যে দ্বিতীয়। তার ছোট ভাই গোলাম রাব্বানী বিশ্বাস রহনপুর পৌরসভার সাবেক মেয়র ও রহনপুর পৌর আওয়ামীলীগের সাধারণ সম্পাদক। পারিবারিক সূত্রে তিনি রাজনিতিতে যোগদান করেন। ১৯৭৮ সাল থেকে তিনি আওয়ামী রাজনীতির সাথে যুক্ত,গোলাম মোস্তফা বিশ্বাস জীবনে বহুবার রাজনৈতিক মামলাই দীর্ঘ সময় কারাভোগ করেন। তিনি রাষ্ট্রবিজ্ঞানে মাষ্টার্স সম্পন্ন করেন এবং আঈন বিষয়েও পড়াশোনা করেছেন।
১৯৭৮ সালে পারিবারিক ভাবে বাংলাদেশ ছাত্রলীগে অংশগ্রহন। ১৯৮০ নির্বাচিত কমন রুম সম্পাদক, রহনপুর এ, বি বিদ্যালয়া ছাত্র সংসদ। ১৯৮১ নির্বাচিত এ, জি. এস রহনপুর এ,বি বিদ্যালয ছাত্র সংসদ। ১৯৮১ সাধারণ সম্পাদক, রহনপুর ইউনিয়ন শাখা ছাত্রলীগ। ১৯৮৫ সাধারণ সম্পাদক, রহনপু ই, আ কলেজ শাখা ছাত্রলীগ। ১৯৮৫ আহবায়ক, গোমস্তাপুর উপজেলা শাখা ছাত্রলীগ। ১৯৮৬ সাধারণ সম্পাদক, গোমস্তাপুর উপজেলা শাখা ছাত্রলীগ। ১৯৮৬ সদস্য, বাংলাদেশ ছাত্রলীগ জাতীয় পরিষদ। ১৯৮৬ সহ- সভাপতি চাপাইনবাবগঞ্জ জেলা শাখা ছাত্রলীগ। ১৯৮৮ নির্বাচিত জি, এস, রহনপুর ই, আ কলেজ ছাত্র সংসদ। ১৯৮৯ নির্বাচিত ভি, পি, রহনপুর ই, আ কলেজ ছাত্র সংসদ। ১৯৯৩ সাধারণ সম্পাদক, গোমস্তাপুর উপজেলা শাখা আওয়ামী যুবলীগ। ১৯৯৩ সহ- সভাপতি, চাপাইনবাবগঞ্জ জেলা শাখা আওয়ামী যুবলীগ। ১৯৯৭ সভাপতি (কারাধীন অবস্থায়), গোমস্তাপুর উপজেলা শাখা আওয়ামী যুবলীগ। ২০০৪ সাধারণ সম্পাদক, গোমস্তাপুর উপজেলা শাখা আওয়ামীলীগ। ২০০৫ সদস্য, চাপাইনবাবগঞ্জ জেলা আওয়ামীলীগ। ২০১৫ যুগ্ন সম্পাদক, চাপাইনবাবগঞ্জ জেলা আওয়ামীলীগ।
তিনি ২০১৪ সালের সাধারণ নির্বাচনে চাঁপাইনবাবগঞ্জ জেলায় অবস্থিত জাতীয় সংসদের ৪৪নং আসন চাঁপাইনবাবগঞ্জ-২ থেকে সদস্য নির্বাচিত হন। এর পূর্বে তিনি রহনপুর পৌরসভার চেয়ারম্যান ছিলেন।
গোলাম রব্বানি
মোঃ গোলাম রব্বানি চাঁপাইনবাবগঞ্জ জেলার শিবগঞ্জ উপজেলায় জন্মগ্রহণকারী বাংলাদেশের বিশিষ্ট রাজনীতিবিদ। তিনি বাংলাদেশের জাতীয় সংসদের নির্বাচনী এলাকা চাঁপাইনবাবগঞ্জ-১ এর নির্বাচিত সংসদ সদস্য।
খ্যাতিমান রাজনীতিক, ঐতিহাসিক কানসাট-বিদ্যুৎ গণআন্দোলনের রুপকার, সমাজসেবী- ‘মোহা.গোলাম রাব্বানী (এম.পি)’ ১৯৫৮ সালে চাঁপাইনবাবগঞ্জের শিবগঞ্জ উপজেলার কানসাটের পুকুরিয়া গ্রামের এক সম্ভ্রান্ত পরিবারে জন্মগ্রহণ করেন। তাঁর পিতা প্রয়াত হাজী বেলায়েত আলী মৃধা ও মাতা মনসুরা বেগম। ছয় ভাইয়ের মধ্যে তিনি পিতা-মাতার দ্বিতীয় সন্তান। ১৯৭৩ সালে তিনি কানসাট উচ্চ বিদ্যালয় থেকে এস.এস.সি, ১৯৭৫ সালে রাজশাহী নিউ গভ. ডিগ্রী কলেজ থেকে এইচ.এস.সি এবং ১৯৮৫ সালে রাজশাহী কলেজ থেকে কৃতিত্বের সাথে স্নাতক/সম্মান (মনোবিজ্ঞান বিভাগ) ডিগ্রী অর্জন করেন।
ব্যক্তিগত জীবনে এক ছেলে ও দুই মেয়ের জনক গোলাম রাব্বানীর স্ত্রীর নাম শামীমা আখতার পারুল।
বিদ্যুতের দাবিতে ২০০৬ সালে সংঘটিত, ঐতিহাসিক কানসাট-বিদ্যুৎ গণআন্দোলনের রুপকার হিসেবে মোহা.গোলাম রাব্বানী সেই সময় দেশব্যাপী ব্যাপক খ্যাতি অর্জন করেন। ঐতিহাসিক এই বিদ্যুৎ গণআন্দোলনে চাঁপাইনবাবগঞ্জের ১৭ জন নিরীহ মানুষ প্রাণ দিয়েছিলেন। সারাদেশে তখন এ আন্দোলন ছড়িয়ে পড়ে ব্যাপক আকার ধারণ করেছিল। কানসাট-বিদ্যুৎ আন্দোলনের মাধ্যমে তৃণমূল জনগণের মধ্যে থেকে গড়ে উঠেছিলেন সংগ্রামী জননেতা- গোলাম রাব্বানী। দীর্ঘসময় ধরে এ ‘ঐতিহাসিক ঘটনাটি এবং গোলাম রাব্বানী’ সংবাদের শিরোনাম হয়েছিলেন তৎকালীন জাতীয় পত্রিকা-টেলিভিশনের। চাঁপাইনবাবগঞ্জের গণমানুষদের নিয়ে, সেই সময় ‘রক্তাক্ত ঐতিহাসিক সংগ্রামের ইতিহাস’ রচনা করেন খ্যাতিমান রাজনীতিক, ঐতিহাসিক কানসাট-বিদ্যুৎ গণআন্দোলনের রুপকার ‘মোহা.গোলাম রাব্বানী’। কানসাট-বিদ্যুৎ আন্দোলন পরবর্তী সময়ে বাংলাদেশের প্রথিতযশা আইনজীবি, সংবিধান বিশেষজ্ঞ ‘ড.কামাল হোসেন’সহ দেশবরেণ্য অনেক বুদ্ধিজীবি, রাজনীতিক, সাংবাদিক, গণ্যমান্য ব্যক্তিবর্গ সংগ্রামী জননেতা ‘গোলাম রাব্বানীর’ বাড়িতে আসেন এবং আন্দোলনে নেতৃত্ব দেবার জন্য তাঁকে অভিনন্দন ও শুভেচ্ছা জানান ।
কলেজের ছাত্রজীবন থেকে বাংলাদেশ ছাত্রলীগ (জাসদ) এর মাধ্যমেই মূলত রাজনীতিতে তাঁর পথচলা শুরু। ১৯৭৯-৮০ পর্যন্ত রাজশাহী মহানগর শাখা, বাংলাদেশ ছাত্রলীগ (জাসদ) এর সাধারণ সম্পাদকের দায়িত্ব পালন করেন সেই সময়ের তুখোড় ছাত্রনেতা গোলাম রাব্বানী। বর্তমানে তিনি শিবগঞ্জ উপজেলা আওয়ামীলীগের সভাপতির দায়িত্ব পালন করছেন। 
তিনি ২০১৪ সালের সাধারণ নির্বাচনে চাঁপাইনবাবগঞ্জ জেলায় অবস্থিত জাতীয় সংসদের ৪৩নং আসন চাঁপাইনবাবগঞ্জ-১ থেকে অপ্রতিদ্বন্দী হিসেবে সদস্য নির্বাচিত হন।
আব্দুল ওদুদ
মোঃ আব্দুল ওদুদ চাঁপাইনবাবগঞ্জ সদর উপজেলায় জন্মগ্রহণকারী বাংলাদেশের রাজনীতিবিদ। তিনি বাংলাদেশের জাতীয় সংসদের নির্বাচনী এলাকা চাঁপাইনবাবগঞ্জ-৩ এর নির্বাচিত সংসদ সদস্য।
তিনি ১৯৬৪ সালের ১ জানুয়ারি চাঁপাইনবাবগঞ্জ সদর উপজেলার চক-আলমপুর গ্রামের এক সম্ভ্রান্ত পরিবারে জন্মগ্রহণ করেন। তাঁর পিতা মোঃ আব্দুল লতিফ বিশ্বাস এবং মাতা মোসাম্মাৎ জেবুন নেসা। পাঁচ বোন ও তিন ভাইয়ের মধ্যে আব্দুল ওদুদ পিতা-মাতার সর্বকনিষ্ঠ সন্তান। বাল্যজীবনে তিনি ছিলেন একজন ভালো ফুটবল খেলোয়াড়। ঐতিহ্যবাহী মহারাজপুর প্রাথমিক বিদ্যালয় থেকে তিনি প্রাথমিক শিক্ষা সমাপ্ত করে রাজশাহী শিরোইল উচ্চ বিদ্যালয়ে ষষ্ঠ শ্রেণীতে ভর্তি হন। সেই সময় রাজনৈতিক কারণে তিনি একবার কারাবরণও করেন। এতে তাঁর পড়ালেখার ক্ষতিও হয়। তবুও থেমে থাকেননি, পূনরায় দশম শ্রেণীতে ভর্তি হয়ে মহারাজপুর উচ্চ বিদ্যালয় থেকে ১৯৭৮ সালে এস.এস.সি পরীক্ষা দেন।
তিনি বিবাহিত। স্ত্রীর নাম মোসাম্মাৎ মজির্না ওদুদ। তিনি তিন সন্তানের জনক।
বর্তমানে তিনি বাংলাদেশ আওয়ামী লীগ-এর চাঁপাইনবাবগঞ্জ জেলা শাখার সাধারণ সম্পাদক। এলাকার খেলাধুলা, সাংস্কৃতিক অনুষ্ঠান পরিচালনা, গ্রাম্য বিচার-সালিশসহ প্রায় সকল সামাজিক কাজেই তিনি ছোটবেলা থেকেই নেতৃত্ব দিতেন। এভাবে তিনি এলাকার লোকজনের আস্থা অর্জন করেন। এক পর্যায়ে তিনি রাজনীতিতে অংশগ্রহণ করেন। ২০০৮ সালে অনুষ্ঠিত জাতীয় সংসদ নির্বাচনে তিনি বাংলাদেশ আওয়ামী লীগের মনোনোয়ন লাভ করেন এবং জাতীয় সংসদের ৪৫নং আসন চাঁপাইনবাবগঞ্জ-৩ থেকে জয়লাভ করেন। তিনি ২০১৪ সালের জাতীয় নির্বাচনে প্রতিদ্বন্দ্বীতাহীনভাবে হিসেবে দ্বিতীয়বারের মতো সংসদ সদস্য নির্বাচিত হন। তিনি চাঁপাইনবাবগঞ্জের উন্নয়নে অগ্রণী ভূমিকা পালন করে যাচ্ছেন।
টাঙ্গাইল রেলওয়ে স্টেশন
টাঙ্গাইল রেলওয়ে স্টেশন হচ্ছে বাংলাদেশের ঢাকা বিভাগের টাঙ্গাইল জেলার টাঙ্গাইল সদর উপজেলায় অবস্থিত একটি রেলওয়ে স্টেশন। স্টেশনটি বাংলাদেশের রাজধানী ঢাকা থেকে ৯৭  কিলোমিটার উত্তর-পশ্চিমে অবস্থিত। এটি টাঙ্গাইল শহরের প্রধান রেলওয়ে স্টেশন।
রাজা রানী বাদশা
রাজা রানী বাদশা ১৯৯৮ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক হরনাথ চক্রবর্তী পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন শতাব্দী রায়,শন্তু মুখোপাধ্যায়,নিমু ভৌমিক,আহমেদ শরীফ,অরুন বান্দাপাধ্যায়,শাকিল শারমিন প্রমুখ। এই চলচ্চিত্রে সংগীত পরিচালনা করেন বাবুল বোস।
সুদ আসল
নারায়ণ
সুদ আসল ২০০১ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক নারায়ণ ঘোষ পরিচালিত চলচ্চিত্র এটি। এই চলচ্চিত্রে সংগীত পরিচালনা করেন ইমন সাহা।
পরিনাম
পরিনাম ২০০৫ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক তন্ময় মুখোপাধ্যায় পরিচালিত চলচ্চিত্র এটি। এই চলচ্চিত্র টি প্রযোজনা করেন জাকির হোসেন। এই চলচ্চিত্রে সংগীত পরিচালনা করেন বাবুল বোস।
তুমি যে আমার
তুমি যে আমার ১৯৯৪ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক ইনদার সেন পরিচালিত চলচ্চিত্র এটি। এই চলচ্চিত্রে সংগীত পরিচালনা করেন বাবুল বোস।
এখানে আমার স্বর্গ
এখানে আমার স্বর্গ ১৯৯০ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক জহর বিশ্বাস পরিচালিত চলচ্চিত্র এটি। এই চলচ্চিত্রে সংগীত পরিচালনা করেন রাহুল দেব বর্মণ।
মনে মনে
মনে মনে ১৯৮৯ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক পার্থ প্রতিম চৌধুরী পরিচালিত চলচ্চিত্র এটি।
মুন্সী মহম্মদ কাসেম
মুন্সী মহম্মদ কাসেম (অথবা মুনশী মুহম্মদ কাশেম) একজন বাঙালি গায়ক এবং গ্রামোফোন কণ্ঠশিল্পী। তিনি কে. মল্লিক নামে বেশি পরিচিত এবং এই নামে গান রেকর্ড করতেন। শিল্পী ১২৯৫ বঙ্গাব্দের ১২ জ্যৈষ্ঠ ( ১৮৮৮ খ্রি.) বর্ধমান এর কুসুম গ্রামে জন্মগ্রহণ করেন। তার পিতার নাম মুনশী মুহম্মদ ইসমাইল।
জীবিকা অর্জনে তিনি প্রথমে কলকাতায় আসেন এবং পরে কানপুর এ র‌্যালি ব্রাদার্স কোম্পানিতে চাকরি নেন। কানপুর থাকার সময় তিনি সংগীতজ্ঞ আবদুল হাই হাকিম এর কাছে সংগীত শিক্ষা লাভ করেন।
কলকাতার জার্মান রেকর্ড কোম্পানি বেকার প্রথম মহাম্মদ কসেমের গান রেকর্ড করে। বারোটি শ্যামাসংগীত রেকর্ড এর মাধ্যমে তিনি গ্রামোফোন শিল্পীরূপে আত্মপ্রকাশ করেন। মুসলিম গায়কের কণ্ঠে শ্যামাসংগীত শ্রোতার আদর পাবে না চিন্তা করে রেকর্ড কোম্পানির গোরাচাঁদ এবং শান্তি মল্লিক শিল্পীর প্রকৃত নাম প্রচ্ছন্ন রেখে কে. মল্লিক নাম দিয়ে গানের রেকর্ড প্রকাশ করেন। এভাবে তিনি কে. মল্লিক নামে জনপ্রিয় হয়ে ওঠেন।
১৯০৯-১৯১০ খ্রি. থেকে ১৯৪০ খ্রি. পর্যন্ত তিনি প্রচুর সংখ্যক গান রেকর্ড করেন। তাঁর গান এত জনপ্রিয় ছিল যে, অধিকাংশ গানের রেকর্ড ৩০-৪০ হাজার কপি পর্যন্ত বিক্রি হয়। বিখ্যাত হওয়ার পর আরেকটি বিদেশি রেকর্ড কোম্পানি ‘হিজ মাস্টার্স ভয়েস’ তাঁর গান রেকর্ড করে। তিনি ‘পণ্ডিত শঙ্কর মিশ্র’ নামে হিন্দি গানও রেকর্ড করেন।
কে. মল্লিক নামে রেকর্ডকৃত তাঁর গাওয়া হিন্দু ধর্মীয় সংগীত, বিশেষত শ্যামাসংগীত প্রচুর জনপ্রিয়তা লাভ করে। কাজী নজরুল ইসলাম বাংলায় ইসলামি গান লিখতে শুরু করলে তিনিও ইসলামি গান গাইতে আগ্রহ প্রকাশ করেন। তিনি শিল্পী আব্বাসউদ্দিন আহমদ কে অনুরোধ করেন, নজরুলকে তাঁর জন্য ইসলামি গান লিখে দিতে প্ররোচিত করতে। কিন্তু কে. মল্লিক ইসলামি গান রেকর্ড করলে তাঁর শ্যামাসংগীত বিক্রি কমে যাবে আশঙ্কা করে কাজী নজরুল ইসলাম এবং গ্রামোফোন কোম্পানির রিহার্সেল ইনচার্জ ভগবতী ভট্টাচার্য তাতে রাজি হন নি। ভগবতীবাবুর মৃত্যুর পর দায়িত্বে আসেন শ্রীহেমচন্দ্র সোম। তাঁর সম্মতিতে নজরুল শিল্পীর জন্য ইসলামি গান লিখেন এবং ‘মুন্সী মহাম্মদ কাসেম’ নামেই তা রেকর্ড করা হয়।
মুন্সী মহাম্মদ কাসেম রবীন্দ্রনাথ ঠাকুর, কাজী নজরুল ইসলাম, রজনীকান্ত সেন, অতুলপ্রসাদ সেন প্রমুখের গান, শ্যামাসংগীত, আগমনী গান, ইসলামি গান প্রভৃতি রেকর্ড করেন। রবীন্দ্রনাথের ‘আমার মাথা নত করে দাও হে’, অতুলপ্রসাদের ‘বঁধু এমন বাদলে তুমি কোথায়’ এবং নজরুলের ‘বাগিচায় বুলবুলি তুই ফুলশাখাতে দিসনে আজি দোল’ গানগুলি রেকর্ড হলে সুধীমহলে প্রচণ্ড আলোড়নের সৃষ্টি হয়।
গায়ক দরিদ্র পরিবারে জন্মগ্রহণ করেছিলেন। তাঁর রেকর্ড থেকে গ্রামোফোন কোম্পানি প্রচুর টাকা উপার্জন করলেও তাঁর দারিদ্র্য ঘোচে নি। শেষজীবনে তিনি নিজের গ্রামে ফিরে আসেন এবং স্থানীয় কৃষকদের সংগীত শিক্ষা দিতেন। এই জনপ্রিয় কণ্ঠশিল্পী ১৩৬৬ বঙ্গাব্দে (১৯৫৯ খ্রি.) পরলোকগমন করেন।
সুলতান সুলেমান: কোসেম
মুহতেশেম ইউযিয়েলঃ কোসেম (, ) হল ২০১১ সালের পিরিয়ড ড্রামা মুহতেশেম ইউযিয়েল-এর একটি টেলিভিশন সিকুয়েল। ইয়িল্মায শাহিন, নিউকেত বিচাকচি ও সেভগি ইয়িল্মায রচিত এ ধারাবাহিকটিতে কোসেম সুলতানের জীবনীকে তুলে ধরা হয়েছে, একজন দাসী যিনি বন্দী হয়ে সুলতান প্রথম আহমেদের হারেমে প্রেরিত হওয়ার পর উসমানীয় সাম্রাজ্যের ইতিহাসের সবচেয়ে শক্তিশালী নারীদের একজন হয়ে উঠেছিলেন।
সিরিজের প্রথম পর্বটির চিত্রগ্রহণ গ্রিসের চিয়োস-এ ধারণ করা হয়। ২০১৫ সালের ১২ নভেম্বর স্টার টিভিতে এর সূচনা সম্প্রচারের পূর্বে ফ্রান্সের ক্যানেসে মিপকম বার্ষিক আন্তর্জাতিক টেলিভিশন উৎসবে এর কিয়দাংশ প্রদর্শিত হয়।
বাংলাদেশের বেসরকারি চ্যানেল দীপ্ত টিভি ২০১৮-র ১৭ ফেব্রুয়ারি থেকে ধারাবাহিকটি বাংলা ভাষায় সম্প্রচার শুরু করে।
আনাস্তাসিয়া ("নাসিয়া" নামেও সম্বোধন করা হয়ে থাকে), এক ১৩ বছরের গ্রিক বালিকা যে টিনোস-এর এক আদর্শ আনন্দময় জীবনে অভ্যস্ত। পূর্বে, তার কোলে একটি মেষশাবকসহ আঁকা তার একটি ছবি তোপকাপি প্রাসাদে পাঠানো হয় যা সম্প্রতি রাজ্যাভিষিক্ত সুলতান আহমেদের নজরে পড়ে। সুলতান ওই চিত্রকর্মে প্রভাবিত হয়ে পড়ায় সাফিয়া সুলতান সেই মেয়েটিকে তোপকাপি প্রাসাদে নিয়ে আসার নির্দেশ দেন। প্রথমবারের মত বাস্তব সমস্যার মুখোমুখি হয়ে নাসিয়া তার অস্থির, উষ্ণ-মেজাজী ও শিশুসুলভ ব্যক্তিত্ব প্রদর্শন করতে থাকে এবং সে তার বাড়ি ফিরে যাবার প্রতিজ্ঞা করে। সে প্রাসাদে পৌছুলে আহমেদ নিয়মিত তার সাক্ষাৎ করতে লাগলো। পূর্বে ভালোবাসার অভিজ্ঞতা না থাকায় সে আহমেদের প্রেম প্রত্যাখ্যান করে, কিন্তু পরবর্তীতে বয়োবৃদ্ধির সাথে সাথে সে ভালোবাসার অর্থ আবিষ্কার করতে শুরু করে। একসময় সে আহমেদের প্রেমে পড়ে যায়, এমনকি তার জন্য নিজের জীবনও বাজি রাখে। তার সাহস ও বাহ্যিক বিশ্বস্ততার কারণে দিন দিন সে ক্ষমতাবান হয়ে উঠতে থাকে। সে তার নিজ নাম বদলে কোসেম রাখে, এবং অবশেষে অটোম্যান সাম্রাজ্যের ইতিহাসে সবচেয়ে ক্ষমতাধর সুলতানা হয়ে ওঠে।
টিআরটি দিয়ানেত
টিআরটি দিয়ানেত () হল টার্কিশ রেডিও অ্যান্ড টেলিভিশন কর্পোরেশন এবং প্রেসিডেন্সি অব রিলিজিয়াস অ্যাফেয়ার্স অব তুর্কি-র মালিকানাধীন ও পরিচালিত একটি তুর্কি টেলিভিশন স্টেশন যা মূলত তুরস্কভিত্তিক ধর্মীয় অনুষ্ঠানমালা সম্প্রচার করে থাকে। ২০১৪ সালের পূর্বে এর নাম ছিল টিআরটি আনাদোলু।
২০১৮ শীতকালীন অলিম্পিক
২০১৮ শীতকালীন অলিম্পিক, যা ২৩তম শীতকালীন অলিম্পিক গেমস এবং সাধারণভাবে পিয়ংচ্যাঙ ২০১৮ নামে পরিচিত, একটি আন্তর্জাতিক বহু ক্রীড়া প্রতিযোগিতা। ৮ ফেব্রুয়ারি উদ্ভোধনী অনুষ্ঠানের মাধ্যমে শুরু হয়ে প্রতিযোগিতাটি ৯ - ২৫ ফেব্রুয়ারি ২০১৮ সালে দক্ষিণ কোরিয়ার পিয়ংচ্যাঙয়ে অনুষ্ঠিত হয়। এটি এশিয়া মূল ভূখণ্ডে অনুষ্ঠিত প্রথম শীতকালীন অলিম্পিক।
জুলাই ২০১১ সালে দক্ষিণ আফ্রিকার ডারবানে অনুষ্ঠিত আন্তর্জাতিক অলিম্পিক কমিটি আইওসির ১২৩ তম সেশনের পর স্বাগতিক শহরের নাম ঘোষণা করা হয়। স্বাগতিকের জন্য আবেদনকৃত অন্য প্রার্থী শহর ছিল অ্যানিসে, ফ্রান্স এবং মিউনিখ, জার্মানি। পিয়ংচ্যাঙ পূর্বের দরপত্রে ভ্যাঙ্কুবার, কানাডা ও সোচি, রাশিয়া নিকট হেরে তৃতীয় দরপত্রে বিজয়ী হয়।
পিয়ংচ্যাঙ ২০১৮ দক্ষিণ কোরিয়ায় অনুষ্ঠিত প্রথম শীতকালীন অলিম্পিক এবং দ্বিতীয় অলিম্পিক গেমস। এর পূর্বে ১৯৮৮ গ্রীষ্মকালীন অলিম্পিক সিউলে অনুষ্ঠিত হয়েছিল। সাপ্পোরো, জাপান ১৯৭২ ও নাগানো, জাপান ১৯৯৮ এর পরে পিয়ংচ্যাঙ তৃতীয় এশীয় শহর যে শীতকালীন অলিম্পিকের স্বাগতিক হওয়ার সৌভাগ্য অর্জন করে। এটি ১৯৯২ সালের পরে স্কী রিসোর্ট শহরে অনুষ্ঠিত প্রথম শীতকালীন অলিম্পিক।